open-index/open-wikipedia-markdown huggingface dataset:
殷海光

**殷福生**（）筆名**殷海光**，係中華民國湖北省黃岡縣（依家黃岡市團風縣）人，係自由主義哲學家同埋評論家，亦係將自由主義思想引入臺灣嘅重要先驅之一。佢喺臺灣白色恐怖時期持續批評蔣介石同埋中國國民黨政府，因而俾政府打壓，亦因此而廣為人知。對於香港學生嚟講，佢哋認識殷福生係因為高中嘅中國語文及文化科用咗殷海光嘅《人生的意義》做範文。

## 參考

## 出面網頁
地錢門

**地錢門**（學名：Marchantiophyta）係植物界嘅一個門，屬於有胚植物，傳統上同角苔門同苔蘚植物門構成苔蘚植物。
Union 站 (多倫多地下鐵)

**Union**，書面語寫**聯合站**或者**聯合車站**，係多倫多地鐵1號綫南便最篤嘅車站，位於多倫多市中心卑街夾 Front，附近係銀行區；個站1954年3月30號啟用。

除咗地鐵之外，聯合站亦係兩條街車綫嘅總站，亦黐住聯合站火車站大樓。

## 車站結構

 係一個地底車站，唔計地面出口總共兩層。又或者話地面同地底又得，因為卑街喺嗰度開始斜落，上街作準嘅話，地鐵站大堂係地底，但係下街作準嘅話，嗰度只係地面。1號綫嘅月台改建過，本來係島式，2014年變咗側式。

呢個站大堂有出口直出火車站大樓；要出室外，但係行幾步就係。

### 車站樓層

### 車站大堂
#### 車站商店及自助服務

### 出入口

## 接駁交通

*多倫多公車局：
**正常服務：72（Pape）、97（Yonge）、121（Esplanade-River）
*GO Transit
*Ontario Northland
*機場快綫
*VIA Rail
*Bikeshare 單車站

## 公共藝術

呢個站入面有一件公共藝術，喺兩個月台中間，係幅500呎長，由166塊玻璃組成嘅壁畫，叫 （沈迷地帶），佢係 Stuart Reid 2015年完成嘅作品 ，同年6月安裝；畫上面正反兩面都有文字藝術。佢雖然係藝術作品，但係功能上其實係一埲牆，將旺市方向嘅月台由島式變成側式.

## 車站歷史
 喺1954年3月30號啟用，本來係央綫（現時1號綫嘅東半）總站，直到1963年6月28號大學綫（1號綫嘅西半  以南）通車，變成唔係總站，而街車部份就係1990年6月24號先啟用。

南面芬治方向嘅新月台喺2006年開始整，2014年8月18號啟用，2015年6月安裝玻璃畫之後，7月2號正式開幕。

## 出面網頁
* 
* Union 站喺 Transit Toronto 嘅資料
* Union 站喺 CPTDB 嘅資料

## 註

## 攷
臺灣白色恐怖時期

**臺灣白色恐怖時期**（又叫做台灣「**戒嚴時期**」、「**白色恐怖**」）係喺1949年（民國38年）12月，國民黨政府，退守台灣之後，實行既「軍事戒嚴」法令，**國民黨政府**實施呢法令既目的係想保持一黨獨大，令到國民黨可以繼續壟斷各種政治、經濟、社會各方面既重要資源。佢哋用既手段係限制人民既權利同埋自由，包括政治自由同埋新聞自由，實施黨禁、報禁，同埋用顛覆政府既罪名去嚴懲同埋鎮壓異見人士。

根據BBC引述既台灣官方統計：喺1983年台灣校園裏面，有超過5000個監控人員，而監控人員嚟自國民黨、政府機關，仲有老師、親友、同學、同事、鄰居甚至喺戀人，情況不亞於中共既群眾鬥群眾既楓橋經驗。

## 參考資料
江漢道

**江漢道**係中華民國初期嘅一個道，1913年3月置**鄂東道**，1914年6月改名，1927年廢除。

## 參考文獻
*《中國歷史地名大辭典》
*《中國古今地名大詞典》
道 (政區)

**道**係出自中國嘅行政單位，佢之後成為儒家文化圈國家普遍採用嘅行政區單位。
林頓碼頭

**林頓碼頭**（），又譯**林頓渡輪碼頭**，係加拿大多倫多嘅一個由市政府直接營運嘅碼頭，位置喺市中心卑街夾皇后碼頭西街以南湖邊，1972年1月啟用，每年乘客量大約係130萬人次。

喺度有渡輪去多倫多中央島、 同 ，當中  係離島住宅區。

個碼頭本來叫**多倫多島渡輪碼頭**（），2012年林頓過身之後，時任市長福特提議將個碼頭改名，用嚟紀念林頓，個碼頭之後喺2013年8月22號正式改名。

林頓碼頭街車同巴士都到，搭街車喺皇后碼頭站落車，過馬路再向南行就係。

## 附近景點
* 聯合車站
* 湖濱中心
* The Power Plant
* Sugar Beach Park

## 出面網頁
*

## 參考資料

## 註
石化 (虛構作品)

奇幻同神話入便講嘅**石化**（；）係一種超自然現象，指人或者第啲用血肉造嘅生物受到魔法等嘅力量影響，身體變成石頭。例子可以睇吓美杜莎嘅希臘神話故事，或者《格林童話》有收錄嘅《忠臣約翰》。

有關石化嘅傳說點嚟，有一種講法係話呢種傳說源於古人見到古生物嘅化石，而化石就令古人有咗「生物可以變成石頭」嘅諗法。

## 電子遊戲

## 現代文學

* 喺J. K. 羅琳嘅哈利波特系列入面都有用到石化嘅概念，其中第二集哈利波特：消失的密室嘅劇情更加係建基於霍格華茲入面嘅學生同埋生物被蛇妖石化嘅概念。另外系列入面亦都有「整整石化」（*Petrificus Totalus*）呢個石化人嘅咒語。

## 睇埋
*化石
楓橋經驗

**楓橋經驗**係上世紀60年代初，浙江省寧波專區諸暨縣楓橋區（依家既浙江省紹興諸暨市楓橋鎮）發起既一種群眾鬥群眾既政治運動。「楓橋經驗」係通過「發動群眾、對階級敵人加強專政」既社會治理經驗。呢個社會治理經驗喺1963年得到中共領導人毛澤東既批示、學習、推廣，而喺大陸既其他地方推行。

「楓橋經驗」係依靠群眾（而唔係政府）在地監督改造「階級敵人」既經驗。中央宣傳係對「階級敵人」採取「一個不殺，大部不捉」既方針，但係實際唔係咁，只係將具體執行既操作下放俾地方官員，實際係用「定指標」既方法，實行「關一批」、「判一批」、「殺一批」既實際操作。就好似《人民日報》1977年12月21日第2版刊登咗既中共楓橋區委《高舉毛主席樹立的楓橋紅旗 依靠群眾加強專政》呢篇文章講既回顧1963年「楓橋經驗」既產生過程：

一九六三年，我區有七個公社在浙江省委工作隊和地、縣委的領導下，第一批開展了社會主義教育運動。在運動中，遵照毛主席「千萬不要忘記階級鬥爭」的偉大教導，發動群眾，分清了敵我，充分揭露了四類分子的各種破壞活動。當時一部分基層幹部和積極分子激於革命義憤，要求把有破壞活動的四類分子都捕起來。針對這種情況，我們組織幹部、群眾學習毛主席關於對敵鬥爭的一系列方針、政策。通過細緻的思想政治工作和大學習、大辯論，幹部和群眾覺悟提高了，認識到依靠自己的力量能夠制服敵人、改造敵人，克服了單純依賴政府法辦的思想，克服了簡單粗暴的方法，發動和依靠群眾，對敵人分類排隊，進行教育、評審和說理鬥爭，並且依靠群眾就地進行監督和改造。結果，一個人沒有捕，就把這批敵人的大多數制服了。
鄂州 (古代)

**鄂州**係中國古代嘅一個州。

## 參考
*《新唐書·志第四十一·地理五》
* 《中國行政區劃通史·唐代卷》
* 《唐刺史考全編》
新唐書

《**新唐書**》係北宋歐陽脩、宋祁、范鎮、呂夏卿一齊寫，佢係一本記載大唐歷史嘅紀傳體史書，共225卷。有本紀10卷、志50卷、表15卷同埋傳150卷。
香港運動

**香港運動**係香港文化其中一個重要部份。因為香港喺19世紀畀英國管治，比起亞洲好多地方更早接觸西洋運動。2009年一項調查顯示，香港最多人參與嘅運動包括緩步跑、游水、羽毛球、籃球、健身同足球。

## 參考
人民公敵 (政治)

「人民公敵」（英文：Enemy of the People），或者叫做階級敵人（英文：Class enemy）、「國家公敵」（英文：Enemy of the State），係共產主義既常用術語。「階級敵人」、「人民公敵」同埋「國家公敵」呢啲術語係共產黨對政治對手同埋一啲佢哋覺得會影響佢哋既利益同埋可能有威脅既社會單位、權力集團或者係社會階級既稱呼，然後佢哋會用「不惜一切代價」既手段將呢啲對手同埋威脅進行政治鎮壓，將佢哋消滅喺「萌芽階段」。.

喺20世紀，蘇聯（公元1922-1991年）既政治好大程度上係用「人民公敵」呢個詞嚟抹黑任何既反對派，特別係喺史太林政權（公元1924-1953年）期間，呢個詞經常俾佢哋用嚟指「托洛斯基」（英文：Trotsky）。

喺21世紀，美國前總統川普（Donald Trump，2017-2021年間執政）亦都經常用「人民公敵」來攻擊批評政客同埋記者。

同「國家公敵」一樣，「人民公敵」（英文：Enemy of the People）呢個詞係嚟自拉丁文：hostis publicus，原本指既係羅馬帝國既公敵。喺文學作品裏面，「人民公敵」出現過喺亨里·易卜生（Henrik Ibsen）1882年既舞台劇《人民公敵》既標題度，亦都係莎翁（William Shakespeare）1605年既舞台劇《大將軍寇流蘭》（Coriolanus ） 既主題。

## 起源

### 羅馬：共和國同埋帝國
「人民公敵」呢個詞可以追溯到羅馬帝國 。公元68 年，元老院（Senate）宣布尼祿皇帝（Emperor Nero）係hostis publicus，直譯就係「公敵」 。喺呢度「publicus」喺中文同埋英文既語竟，都係用嚟描述同整個集體有關既嘢，暗示咗係政府或者國家，但係拉丁文既「publicus」除咗有呢個意思之外，仲可以直接指人，相當於populus（ 「人民」）、populi（「大眾」或「人民既」），所以「公敵」同埋「人民公敵」喺字源上，可以話幾乎係同義詞。

### 法國大革命

喺法國大革命期間「ennemi du peuple」呢個詞好經常用。喺1793年12月25號，法國政治人羅伯斯庇爾（Maximilien Robespierre）講過：「革命政府對好公民，負有保護責任；對人民公敵，除了死亡，乜嘢責任都無」。 1794年既《22牧月法》（注：牧月既法文係Prairial，係法國共和曆既第9個月）擴大咗革命法庭既職權範圍，令佢哋可以懲罰「人民公敵」，令到啲政治犯可以俾佢哋判處死刑，包括「散佈虛假信息去分裂同埋困擾人民」。

## 馬列主義國家

### 蘇聯

前蘇聯好廣泛咁用「人民公敵」（俄文：враг народа, vrag naroda）呢個詞，呢個詞第一次係喺十月革命後，契卡（Cheka，全名係「全俄肅清反革命及怠工非常委員會」）第一任主席捷爾任斯基（Felix Dzerzhinsky）既演講裏面用過。彼得格勒軍事革命委員會（英文：Petrograd Military Revolutionary Committee；俄文: Петроградский военно-революционный комитет）印製咗「人民公敵」名單，列寧（Vladimir Lenin）喺1917年11月28日既法令裡面引用咗呢個名單：

……「立憲民主黨」呢個充滿住「人民公敵」既政黨既所有領導人特此被視為不法之徒，並應立即逮捕同埋移送革命法庭

### 柬埔寨同埋中國

毛澤東同埋赤柬領導人波爾布特既傳記作者菲利普·肖特（Philip Short）表示，喺國內政治鬥爭裏面，中國同埋柬埔寨共產黨人好少用「人民公敵」呢個詞，因為佢哋係極其民族主義既國家，佢哋覺得「人民公敵」係外來既概念。

中共更傾向用「階級敵人」，「黑五類」，「臭老九」，「牛鬼蛇神」，「封資修大毒草」（注：封資修即係封建主義者、資本家、修正主義者）等「出生論」既概念當做貶稱去定義佢哋既階級敵人。「黑五類」係指地主、富農、反革命分子、壞分子、右派呢五類「壞」分子；而「臭老九」係指「黑五類」再加上叛徒、特務、走資派和知識分子總共九種人。

喺1957年，毛澤東喺演講同埋文章《關於正確處理人民內部矛盾的問題》裏面指出：「在現階段，建設社會主義時期，贊成、支持和勞動人民的階級、階層和社會團體社會主義建設事業都是人民的事業，抵制社會主義革命、敵視、破壞社會主義建設的社會勢力和團體，都是人民的敵人。」

## 納粹德國

關於納粹德國將所有猶太人遷往馬達加斯加既計劃，納粹小報《Der Stürmer》寫過：「猶太人唔想去馬達加斯加——佢哋頂唔順嗰度既氣候。猶太人係害蟲同埋疾病既傳播者。無論佢哋定居喺邊個國家，佢哋都會自行擴散，產生同細菌喺人體裏面產生既相同效果……以前，理智既人民同埋理智既人民領袖對人民公敵不屑一顧。我哋一係將佢哋驅逐，一係就殺死佢哋。」
海狸鼠

**海狸鼠**（學名：**Myocastor coypus**），又叫**美洲巨水鼠**、**河狸鼠**、**狸獺**、**沼狸**，係一種大型草食性半水生齧齒目哺乳類動物，原來被劃為硬毛鼠科，後來獨立出來成為海狸鼠科。海狸鼠嘅毛皮係一種名貴嘅衣料，成日用嚟做大衣、帽子、圍巾等嘅材料。 英文名「*Nutria*」喺西班牙文嘅本意其實係水獺嘅意思。

## 外部連結

*Mammals of Texas - Nutria 
*History, distribution and spread of coypu introductions worldwide; efforts to eradicate  with links to other nutria sites
*  Louisiana Department of Wildlife and Fisheries' coypu website 
*National Trappers - Nutria 
*Nutria Recipes  developed for a nutria control program
* The Effect of Nutria on Marsh Loss in the Lower Eastern Shore of Maryland  undated USGS report
*https://web.archive.org/web/20100505021325/http://www.clr.pdx.edu/projects/ans/nutria.php Report on coypus in the Pacific Northwest of North America.
跳鼠科

**跳鼠科**（學名：Dipodidae），係哺乳綱囓齒目嘅一科，包含16個屬、50個種。

* 五趾跳鼠亞科 (Allactaginae)
** 五趾跳鼠屬(*Allactaga*)
** 沙漠跳鼠屬(*Allactodipus*)
** 肥尾跳鼠屬(*Pygeretmus*)
* 心顱跳鼠亞科 (Cardiocraniinae)
** 心顱跳鼠屬(*Cardiocranius*)
** 三趾心顱跳鼠屬(*Salpingotus*)
* 跳鼠亞科 (Dipodinae)
** 三趾跳鼠屬(*Dipus*)
** 荒漠跳鼠屬(*Eremodipus*)
** 非洲跳鼠屬(*Jaculus*)
** 羽尾跳鼠屬(*Stylodipus*)
* 長耳跳鼠亞科 (Euchoreutinae)
** 長耳跳鼠屬(*Euchoreutes*)
* 梳趾跳鼠亞科 (Paradipodinae)
** 梳趾跳鼠屬(*Paradipus*)
* 長尾跳鼠亞科 (Sicistinae)
** 長尾蹶鼠屬(*Sicista*)
* 林跳鼠亞科 (Zapodinae)
** 林跳鼠屬(*Eozapus*)
** 緣木林跳鼠屬(*Napaeozapus*)
** 美洲林跳鼠屬(*Zapus*)
## 參考資料
睡鼠科

**睡鼠**（學名：Gliridae，又叫Myoxidae、Muscardinidae），係齧齒目松鼠亞目下嘅**睡鼠科**，主要喺歐洲生活，亦有部份喺非洲同亞洲可以見到。佢哋最特別嘅係有較長嘅冬眠期。
黃鼠屬

**黃鼠屬**（學名：*Spermophilus*），係哺乳綱囓齒目松鼠科嘅一屬，而同黃鼠屬同科嘅動物仲有馬尾松鼠屬（馬尾松鼠）、山松鼠屬（巴拿馬山松鼠）、細趾黃鼠屬（細趾黃鼠）、松鼠屬（松鼠）等等幾種哺乳動物。
長翅目

**長翅目**（學名：**Mecoptera**），係昆蟲綱下嘅一目，全世界約有600種。本目昆蟲通稱**蠍蛉**（），因為雄蟲嘅生殖器睇落好似蠍子嘅尾刺。
脈翅目

**脈翅目**（學名：**Neuroptera**）係昆蟲綱之下嘅一目，包括草蛉、蟻蛉、長角蛉等，屬於完全變態嘅昆蟲。這個目嘅成蟲有兩對膜狀嘅翅膀，前翅同後翅大約一樣大。佢哋有具有咀嚼功能嘅口器。
再世紅梅記

《**再世紅梅記**》係仙鳳鳴粵劇團既劇目，個劇本係從明朝周朝俊既《紅梅記》改編而成，最早係喺1959年9月14日嚮香港利舞臺首演。《再世紅梅記》係唐滌生既遺作，佢喺睇緊呢套劇首演，到咗第四場「脫穽救裴」既時候死咗。

傳聞唐滌生改寫《再世紅梅記》既時候，喺街上面遇見終日流浪既南海十三郎，向佢請教而得出改篇明朝《紅梅記》既靈感。

呢套劇有六段，分別係：觀柳還琴，折梅巧遇，鬧府裝瘋，脫阱救裴，登壇鬼辯，蕉窗魂合。

## 古仔
### 觀柳還琴
《再世紅梅記》呢套劇開始既時候，喺官舫上面，太師府僕人賈麟兒（第二丑生）用數白欖既方法獨白交代套劇既背景，講賈似道係太師，雖然係高官，但係佢唔理元兵困襄陽，只求酒色，鍾意買妾，佢有七個老婆同埋廿九個妾侍，總共娶咗三十六個女人，最新收返嚟既李慧娘。而同時，李慧娘（正印花旦）就喺船上伏欄痛哭。

套劇既古仔係講裴禹（裴舜卿）去西湖玩既時候，偶遇咗賈似道最近娶返嚟既妾侍李慧娘，兩人一見鍾情。賈似道好嬲，殺死咗慧娘，將佢既棺材收埋喺紅梅閣。

注：原著講慧娘同賈似道同遊西湖既時候，因為回望斷橋上面既裴禹，又讚佢「美哉少年」，而引起殺身之禍。

### 折梅巧遇
裴禹路過巧遇被解甲退職既總兵盧桐既女盧昭容，裴禹誤會佢就係慧娘，同佢講咗啲情話，令昭容以為佢心懷不軌，裴禹向昭容解釋。

### 鬧府裝瘋
裴禹因為昭容似慧娘，頓生愛念。而賈似道亦同樣因為昭容似慧娘而想納佢做妾侍。盧桐拒絕咗佢，裴禹教盧昭容扮傻，點知俾賈似道識破咗，捉咗裴禹，將佢拘留咗係太師府裏面。盧桐帶住個女搬咗去揚州。

### 脫阱救裴
慧娘既鬼魂出現，同裴禹相會，仲將佢救走，離開紅梅閣，避過賈似道既殺害。

### 登壇鬼辯
賈似道質疑佢啲妾侍放走裴禹，責問既時候，慧娘既鬼魂現身，辯明一切，又幫裴禹去見昭容，希望裴禹可以同昭容結婚。

### 蕉窗魂合
裴禹同埋慧娘趕到揚州既時候，昭容啱啱死咗，慧娘於是借屍還魂，同裴禹有情人終成眷屬。
周朝俊

**周朝俊**（字夷玉）係大明劇作家，寧波鄞縣（依家既寧波市鄞州區）人，對佢既生平知道既嘢唔多，只知道佢係喺隆慶（明穆宗）同埋萬歷（明神宗）年間既人，佢所寫既劇本好多，但係依家仲流傳既只得《紅梅記》。

昆劇《脫阱》、《鬼辯》、《算命》等既折子戲，同埋粵劇既《再世紅梅記》都係出自《紅梅記》。

《紅梅記》既題材嚟自元末明初瞿佑既《剪燈新話》裡面既《綠衣人傳》，個古仔寫裴禹、盧昭容同埋李慧娘既愛情故事。《紅梅記》裏面既李慧娘係一個善良、勇敢、有正義感、不畏強暴既人。

類:劇作家
類:寧波人
The Power Plant

**The Power Plant** 係加拿大多倫多嘅一間當代美術館，喺正湖邊，屬於湖濱中心嘅一部分，入面兩層都有展館，全年免費入場。間館每年大約策劃6至9個展覽，主要係個展。

去呢度可以搭街車，喺湖濱中心站（）落車，再行過湖邊。

佢個名意思係 ｢發電廠｣；間建築物1926年起，喺1980年之前曾經真係發電廠，之後改建成美術館，1987年5月1號啟用，第一個展覽叫 。

## 攷
紅梅記

《**紅梅記**》，又叫做《紅梅花》，係明代萬曆年間既劇作家周朝俊創作既傳奇故事，個故事取材自瞿佑既《剪燈新話》裏面既《綠衣人傳》。

## 劇情
南宋權相賈似道同佢新娶既侍妾李慧娘喺春天既時候遊西湖，李慧娘見到斷橋上面既書生裴禹，望住佢同埋讚佢「美哉少年」，而引起殺身之禍。總兵嗰女盧昭容採摘梅花既時候，啱啱裴生喺牆外，昭容送咗支梅花俾佢。賈似道見昭容好靚，想強搶佢做妾侍。裴生幫盧媽媽諗計仔：裴生冒充係佢既女婿，去賈府推咗頭婚事。賈似道將裴生拘禁喺密室裡面，慧娘既鬼魂喺密室裡面同裴生幽會，將裴生救走，仲現形鬧賈似道，話佢兇殘、暴戾。後嚟賈似道喺襄陽度打輸仗，俾人殺死咗。裴生考試得到探花，同昭容結婚。

## 睇埋
*再世紅梅記
隱士

**隱士**（）係指處隱居、隱遁、蟄居狀態嘅人。

## 睇埋
*菊花，又有「花中隱士」之稱。
謙虛

**謙虛**（）係世界多地嘅文化當中都有提到嘅一種美德，大致可以理解成一個人順從，明白自己嘅不足，係自大嘅相反。
北大年府治縣

**北大年府治縣**（，），係喺泰國北大年府嘅一個縣。家下嘅面積夾埋96.9平方公里，約莫11萬人喺呢度住緊。

## 睇埋
*北大年府

## 攷

## 拎
* 泰國旅遊局官方網址北大年專頁（英文）
鵠坡縣

**鵠坡縣**（），係喺泰國北大年府嘅一個縣。家下嘅面積夾埋339.4平方公里，約莫6.5萬人喺呢度住緊。

## 睇埋
*北大年府

## 攷

## 拎
* 泰國旅遊局官方網址北大年專頁（英文）
手提CD機

**手提CD機**（）係一種用嚟播放CD嘅流動產品，第一部機係索尼推出嘅Discman D-50。

## 睇埋
*CD機
*Discman
*Walkman
*隨身聽
*數碼音訊播放器
瑪堯縣

**瑪堯縣**（），係喺泰國北大年府嘅一個縣。家下嘅面積夾埋216.1平方公里，約莫5.3萬人喺呢度住緊。

## 睇埋
*北大年府

## 參考資料

## 拎
* 泰國旅遊局官方網址北大年專頁（英文）
胡梓杰

**胡梓杰**（，）係香港商業電台節目主持人，2021年開始主持叱咤903節目《叱咤樂壇 Brand Yourself》，以及喺2022年11月11日起《叱咤樂壇》以三人體制運作，Woody以主持身份加入。

## 簡歷
2021年9月20號，叱咤903以「轉轉轉 沒有時差」嘅宣傳主題，推動由8位903新世代DJ阿正、阿強、阿酸、歪歪、Oscar、薛晉寧、Elsie同Woody為主軸嘅新時段電台節目，其中《叱咤樂壇 Brand Yourself》包括在內。

2022年1年1號，首次以903 DJ身份參與2021年度叱咤樂壇流行榜頒獎典禮主持工作。

2022年9月9號，喺叱咤樂壇Brand New Live生力軍音樂會首次負責音樂會籌備工作。

ONE PIECE（海賊王）、進擊的巨人、數碼暴龍、火影忍者、銀魂等大熱日本動漫系列愛好者。

偶像係馬德鐘、陳奕迅

中一同Tyson Yoshi同班坐隔離位，鬧交試過互掟焗飯。

## 演出

### 電台節目
#### 現主持節目
*《叱咤樂壇》逢星期一至五12:00-14:00
** 過往環節：「胡說效應 Woody Effect」－同叱咤樂迷一齊討論樂壇當中新興起嘅音樂現象。
*《叱咤樂壇 Brand Yourself》逢星期一至五20:00-21:00及星期日 18:00-19:00
** 現時環節︰「Brand Collection」－邀請同廠牌／獨立音樂單位接受訪問，解構其音樂品牌幕後製作花絮；「新歌入耳式」－邀請903／881 DJ同事評論唔同曲風類型新曲並向推介製作新曲嘅音樂人畀佢哋識。
叱咤樂壇新力軍巡禮-每年年尾邀請當年入選叱咤生力軍單位接受訪問，回顧過去一年當中音樂創作歷程。

#### 曾主持節目
*《步兵的世界》

#### 客串節目
*Bad Girl佬：「遊戲Friday Night」環節固定班底之一，曾於遊戲「一秒歌」擔任暫代音樂總監位置。

#### 廣播劇出演

## 出面網頁
*Woody｜DJ主持｜商業電台881903.com
*
*叱咤樂壇 Brand Yourself嘅Instagram頁
徐百弟

**徐百弟**，港裔台灣政治人，曾經喺香港黃大仙代表民主派擔任區議員長達17年，2021年喺台灣攞到身分證。

## 選舉經歷
### 香港
1994年區議會選舉，徐百弟獲港同盟、匯點聯合推薦參選黃大仙區嘅新選區彩雲西，成功當選，成為民主黨區議員，之後幾屆都順利連任，直到2011年區議會選舉輸咗畀工聯會、民建聯聯合提名嘅後生女候選人譚美普，結束17年區議員生涯。

### 中華民國
2023年11月，佢宣佈喺第11屆中華民國立法委員選舉代表台灣維新參選，出戰新北市第一選區。佢喺接受傳媒訪問嘅時候提到，參選嘅原因，係因為港人定居議題再被關注，並透過解說化解台港矛盾，將港人來台嘅困境傳達出去。其他政綱就包括將淡水變成國際都會、擴大台北港為國際旅遊匯點、推動北海岸觀光旅遊連線、活化淡水漁人碼頭功能等。但佢亦坦言，當選係唔可能嘅任務。

## 參考
蝶影紅梨記

《**蝶影紅梨記**》係香港粵劇劇作家唐滌生根據元朝張壽卿寫既《紅梨記》改編而成既粵劇。呢套劇最早係喺1957年香港仙鳳鳴劇團既任劍輝同埋白雪仙主演。

## 古仔

個古仔講山東才子趙汝州同埋汴京名妓謝素秋既愛情故事。佢哋神交三年，靠作詩傳情，但係素未謀面。

王丞相（王黼）通番賣國，打算用百二佳麗獻俾金邦，而謝素秋係呢班女仔既阿頭。趙汝州知謝素秋被困喺相府，趕到相府既時候入唔到去，兩個人只可以隔住「九尺銅門」同聲痛哭。喺王丞相既手下劉公道幫手之下，用移花接木既方法救走咗趙素秋，不過幾經波折，最後都係俾王丞相押返去相府。而王丞相睇見謝素秋，覺得佢好靚，想嚟個王丞相獨佔花魁。

傷心既趙汝州上京考試，中咗狀元，做咗按察使，仲奉命追查王丞相通敵既罪名。喺王丞相啱啱想舉行納妾儀式既時候，趙汝州及時趕到，見到堂中插滿紅梨花，覺得好奇怪，後來經過謝素秋同埋劉公道解釋，知道咗真相，捉咗王丞相，趙汝州公私兩仇都報咗，趙汝州同埋謝素秋終於有情人終成眷屬。
願

**願**，唐字，指：

* 原本指大頭
* 願望，希望，想達成
* 心願
* 願 (佛教)。
** 誓願
* 祝願
* 請願
* 願景
* 願 (曾路得歌)。一九八一年香港歌手曾路得唱。
* 願 (盧業瑂歌)。一九八四年香港歌手盧業瑂唱，香港女童軍週年慶典主題曲。
* 願 (林憶蓮歌)。一九九四年香港歌手林憶蓮唱,，電影晚9朝5主題曲。
* 願 (方皓玟歌)。二〇一九年香港歌手方皓玟唱。
DA

**Da**，**DA**，**dA**，**DÄ**，拉丁字母串字，指：

* 文博士，英文Doctor of Arts
* 多巴胺，英文Dopamine
* 丹麥話，符號da。
*だ、ダ，日文假名
HI

**HI**，**Hi**，拉丁字母串字，指：

* 「揩」，英文Hi，起首音，打招呼，招人注意，似Hello，臺灣亦興寫做嗨
* ひ，ヒ，日文假名
* 高，英文Hi，High字畧寫
* 碘化氫，化合物。
DB

**DB**，**dB**，**db**，拉丁字母串字，指：

* 資料庫，英文database。
* 愉景灣，英文Discovery Bay
* 分貝，英文dB，decibel
* 219，十六進制DB
* 龍珠，日本漫畫Dragon Ball
* 𨧀，Db，Dubnium，人工合成化學元素105
2024年台灣大選黑金貪污爭議

第11屆中華民國立法委員選舉同第16屆中華民國總統選舉會喺民國113年（2024年）1月13號一齊舉行。不過，國民黨、民進黨同民眾黨都有候選人或主要競選嘅人員，選前或以往涉及黑金貪污政治爭議。

## 民進黨
### 陳冠廷
2023年7月，出戰嘉義縣第二選舉區嘅陳冠廷，以及佢嘅老豆，現任原區立委陳明文被爆出用3000萬土地同農會貸款1億多元，涉嫌超貸同埋違反《公職人員利益衝突迴避法》。陳之後回應話唔係單純用土地去借錢。

### 許展維
民進黨屏東縣議員許展維一度被民進黨推薦參選屏東縣第二選舉區（屏東南區），但之後因為涉嫌違反政府採購法，7月31號許展維宣布退選，會配合調查。之後，台聯劉一德又去咗屏東地檢署按鈴控告許喺十多年前協助民眾處理車禍，事後收受六萬元紅包涉嫌貪污。不過對於劉一德嘅指控，許展維就話自己係單純幫親戚，自己俾人汙蔑。

## 國民黨

### 顏寬恆
2023年4月26號，出戰台中市第二選舉區嘅顏寬恒涉嫌違犯貪污治罪條例被起訴。之前佢已經涉嫌用人頭詐領助理費同偽造文書等罪行。之後顏寬恒回應，指控檢察官羅織入罪要攻擊佢。

## 民眾黨
### 蔡春綢
蔡春綢係民眾黨提名嘅不分區立委參選人，但佢細佬雲林縣議會副議長蔡咏鍀就曾經涉及職棒簽賭、有暴力傷害前科，而民眾黨雲林縣黨部多位黨員都涉及黑金爭議，包含涉嫌暴力討債、強盜恐嚇同埋做大耳窿等。時代力量不分區立委參選人余佳蒨就形容，蔡春綢係黑道代理人。

### 尚文凱
尚文凱係民眾黨提名嘅金門縣立委參選人，但當佢參選嘅時候，佢老公歐陽儀雄就被爆曾經係「天道盟太陽會」北部組長，甚至屢次違法，有槍砲彈藥、組織犯罪同埋買票賄選等前科。時代力量揶揄呢個其實係黑白配，主席王婉諭形容民眾黨同黑金靠攏嘅意志仍無比堅定，但尚文凱回應話係過咗去嘅事。

## 參考來源
Gateway Newstands

**Gateway Newstands**（又叫 **Gateway On The Go**、**Gateway Market**），簡稱 **Gateway**，係一間加拿大嘅連鎖便利店，1983年成立，喺2023年喺全國有150間舖，總部喺安大略皮克靈。

佢喺加拿大嘅業務大約三分一喺多倫多嘅地鐵站同市中心嘅 PATH 地底行人通道，三分一喺商場，三分一喺商業大廈；新冠疫情期間因為 lockdown 令到人流大跌六至九成，舖頭數目由本來嘅191間減至150間，雖然有啲業主有寛免，結果都係要申請破產保護。

佢喺地鐵站嘅舖位好多時其實係似報攤多過似便利店，但係除咗賣報紙之外，主要係賣零食；部分舖位甚至賣熟食（例如咖喱角或者牙買加肉餅），受到市政府當食肆咁規管。

## 參考資料
HA

**Ha**，**HA**，拉丁字母串字，指：

* 醫院管理局，英文HA，Hospital Authority
* 香港房屋委員會，英文HA，Hong Kong Housing Authority
* は，ハ，日文假名 
* 公頃，英文ha，Hectare
* 哈氏
* 夏氏
IA

**IA**，**Ia**，**ia**，拉丁字母串字，指：

* 鐵器時代，英文IA，Iron Age
* 智能放大，英文IA，Intelligence amplification
* 保險業監管局，英文IA，Insurance Authority
* 互聯網檔案館，英文IA，Internet Archive
共價半徑

**共價半徑**，微觀世界半徑一種，用喺共價鍵，符號*r*cov。共價鍵之中，兩邊原子各有大細。半徑指一邊原子中心計起，佔幾長。若果兩邊同原子，就會各佔一半一半。長度以埃計，符號Å ，亦有以皮米計，符號pm。一埃即一百皮米。

原則上，兩邊共價半徑夾埋，就即兩原子間鍵長。假若原子甲原子乙，甲乙鍵長等如甲共價半徑加乙共會半徑。單鍵、雙鍵、三鍵，都可以有唔同半徑，之不過純粹運作需要。查實半徑並非確實咁長，皆原子大細並非恆常一樣，會跟化學環境而變。好似雜原子咁，當中或有離子因素。極性共價鍵，鍵長又會短過共價半徑之和。表中半徑數值，表示理想值理想值，然而唔同情程之中，都顯示到相當移值性，因而有用。

鍵長可以用X光散射得出。雖則少見，亦有中子散射，射落分子結晶。旋j轉光譜分析議亦度得出鍵長，非常精準。單質分子，祇需鍵長一半就得。如氫氫單鍵，氫鍵長七十四皮米一四，一半得氫共價半徑卅七皮米〇七。咁做得出平均就夠晒用，用喺所有共價鍵身上，個差細到可以唔理。主族有晒非極性表，不過劍橋大學，度過種種化合物鍵長，有更齊數據，咁大多數情況共價半徑表無乜用。

## 平均半徑
創橋結構資料庫，以廿二萬八次實驗，統計分析鍵長 。碳按混成軌域列出。

## 多鍵半徑
另一種做到一致數值法，就分單鍵、雙鍵同三鍵。共價半徑，正常來講，單鍵長過雙鍵，雙鍵長過三鍵。現時做到去元素一百一十八，即**[[鿫]]**。

## 參考資料
聖安德魯日

**聖安德魯日**，基督教節日，西曆十一月三十號。聖安德魯，耶穌門徒之一。依日可謂將臨期開頭，去到聖誕節。依日會做安德魯彌撒。

唔少地方以聖安德魯為主保聖人，順理成章喺依日慶祝，甚至成為法定假期。蘇格蘭、羅馬尼亞都有假。其他地方好似塞浦路斯、俄羅斯、烏克蘭等都會慶祝。有啲前一晚就習俗。

講佢本源。蘇格蘭來講，佢將夏末節牲祭移到依日，以確保有足夠畜牲過冬。而羅馬尼亞就將原本祭農神，同依日結合。

## 參考資料
棉桿竹節蟲

**棉桿竹節蟲**（***Sipyloidea sipylus***）係昆蟲綱竹節蟲目長角竹節蟲科細頸竹節蟲屬嘅其中一個品種，主要分佈喺亞洲嘅熱帶到亞熱帶地區，喺香港、華南同臺灣等地都有。
KA

**KA，Ka**，拉丁字母串字，指：

* か、カ，日文假名
* 千年，ka，kiloannus或kiloannum，眾數kiloanni
* 國泰港龍航空，代號KA
密碼學嘅大綱

以下呢篇大綱，旨在將密碼學最重要嗰啲課題同概念列晒出嚟。

## 基本模型

## 主要用途

## 密碼學史

## 密碼法

## 密匙

## 雜湊函數

## 密碼分析

## 睇埋
*電腦保安嘅大綱
*電腦科學詞彙表

## 引咗

## 拎
市場學嘅大綱

以下呢篇大綱，旨在將市場學最重要嗰啲課題同概念列晒出嚟。

## 基本模型

## 主要用途

## 市場學史

## 睇埋
*經濟學詞彙表

## 引咗

## 拎
十點無綫財經

**十點無綫財經**係香港無綫電視無綫財經 體育 資訊台製作嘅電視節目，首播日期係2017年5月8號，播映時間係逢港股交易日22:00—23:00（賽馬夜播映時間改成23:35—00:30）。

2023年12月1號，無綫財經 體育 資訊台播出最後一集十點無綫財經。

## 特別節目環節
* 我要做Fund Man
* 金融街話
花燭屬

**花燭屬**（學名：*Anthurium*）係澤瀉目天南星科下的一個屬，為草本或攀緣植物。該屬共有約1068種，分佈於熱帶美洲。

屬名*anthurium*係希臘文anthos（花）同oura（尾）嘅合成詞，表示呢個屬嘅花生喺尾巴狀嘅肉穗花序上。

## 参考資料
夏末節

**夏末節**，節日之一，流行愛爾蘭、蘇格蘭、萌島等地，定喺西曆十一月一號，現今寫法有**Samhain**、**Sauin**、**Oíche Shamhna**咁。當地四季節日之一。而呢日就完咗豐收季，接落冬季，一半暗半開始.。古時十一月亦用依啲代表。古時當地以日落就開始第二日，因而節十月卅號晚就開始慶祝。呢日又秋分到冬至半途。

古時記載，呢日古墓重開，通往異世，同時人人聚首一堂，大飲大食。亦有話有柴火，有牲祭。近世又有話由夏牧地帶走啲牛，又宰畜牲。點柴火以保護同清理。

由此可知夏末節祭上飲食，出於取悅眾精靈，以祈畜牲平安過冬。而親人亡靈，又得到接待，返屋企食一餐。逐家逐戶扮鬼扮馬換食，正正學精靈咁款。

呢日後來轉化成基督教萬聖節。而萬聖節前夕亦喺夏末節開始之時。諸靈節亦可見同夏末節相關。

## 攷
LD

**LD**，拉丁字母串字，指：

* 學習障礙，LD，英文learning disability
* 香港華民航空，代號LD

* 雷射光碟，LD，英文Laser disc

* 致死劑量，LD，英文lethal dose
** 半數致死劑量，LD50，英文median lethal dose

* ld，類Unix系統一個系統程式
召

**召**，唐字，指：

* 召國，周時公國，召公
* 召氏
* 喇嘛寺，內蒙古等地叫法
WA

**WA**，**Wa**，拉丁字母串字，指：

* わ，ワ，日本假名
* 倭，和，日本古名代名
* 佤邦
* 佤族
* 西澳洲，WA，英文Western Australia
* 華盛頓州，WA，英文Washington
OA

**OA**，**O.A.**，**Oa**，**oa**，拉丁字母串字，指：

* 辦公室助理，OA，英文office assistant
* 油酸，英文oleic acid
* 辦公自動化，OA，英文office automation
SY

**Sy**、**SY**，拉丁字母串字，指：

* 敘利亞，代號SY
* 西武山口線，SY，日文Seibu Yamaguchi
* 山陽電鐵線，SY，日文San-Yō
*施氏
*史氏
丹

**丹**，唐字，指：

* 古文寫成丼，或指丹砂井，礦井。部件丹井同用，如青字下半。
* 辰砂，硫化汞，赤色礦物。
* 仙丹，相傳靈藥
* 丹爐，煉仙丹爐
* 丹色，赤色朱色。
* 赤土，赤色土。

## 地名
*丹東
* 丹麥

* 日本
** 丹波國
** 丹後國
** 伊丹市
** 丹生郡
** 丹南

## 人名
* 太子丹，戰國郾國太子。
*吳丹，緬甸外交家
妙

**妙**，唐字，指：

* 本義精微，細到極
* 微妙，處境一種
* 好，好到極
** 妙音
** 妙方
** 妙策
* 年輕，年幼
** 妙齡
* 妙 (八戶市)，青森縣八戶市地區
* 妙，女性名
** 亞嬌亞妙，普通女人名。又家庭計劃指導會，借用改成「一個嬌，兩個妙，三個吃不消，四個斷擔挑。」
* 妙喜世界
* 妙見菩薩
* 妙玉，紅樓夢角色
* 竇妙，漢皇后
百萬分比

**百萬分比**，分數一種，將比率分成一百萬分，佔幾多咁，有百萬分之幾咁講法。另叫**百萬分點**，或者日本咁叫**百萬分率**。英文寫**parts per million**，減筆**ppm**。統一碼留咗個符㏙。百萬分之一，即1 ppm，即百分比 0.0001%，即千分比 0.001‰，即萬分比 0.01‱。再細就用十億分比、兆分比。

個數字純率分數比率，以十進制計數，方便比對。因而用途好多，用喺啲好細份量上面。佢用喺濃度之上。又計到物質滲咗幾多雜質。又或者幾多污染物。又或者不良產品比率。又或者固體液體膨脹比率。又或者講準確度。

依個並非國際單位之內，而定義或會有含糊。

## 攷
超巨星

**超巨星**，恆星一類，好光，質量好大。以色分，喺赫羅圖上部，有齊光譜類型，紅黃藍白都有，即紅超巨星、黃超巨星、藍超巨星、白超巨星。以日來比，至大到五百倍，至光幾千倍，質量大過十倍。絕對星等負三到負八。熱度有三千四百開到過二萬。

超巨星或多或少都係變星，有時光啲，有時暗啲，差在周期如何，有啲就好難預測。星體咁大會唔穩定，有啲變化來自噴射而質量減少。

去到咁大，恆星演化至終會爆，成超新星。

有啲再大多級，叫特超巨星，基本上同超巨星差唔多，更加唔穩定。

超巨星有好多出名星，皆因佢夠晒光。紅超巨星有參宿四、心宿二。黃超巨星有螣蛇十二、造父四、造父一。 藍超巨星有天津四。白超巨星有參宿七。

## 攷
EO

**Eo**，**EO**，拉丁字母串字，指：

* 世界語，代號 EO
* **[[ㅓ]]**，諺文
* 行政主任，EO，英文executive officer
* 平等機會，EO，英文equal opportunity
朴

**朴**，唐字，指：

* 本義木皮
* 厚朴，樹名
* 日本厚朴，樹名
* 朴樹，樹名
* 朴氏
* 樸
** 抱樸，抱朴，道教境界
** 抱樸子，抱朴子，道教經典
* 朴刀
機械翻譯譯後編輯

**機械翻譯譯後編輯**（行內簡寫 ），簡稱**後編**（，行內簡寫 **PE**），喺翻譯界，係指做完機械翻譯之後人手執手尾嘅工序，亦即係將好多時係唔通順、錯標點、甚至譯錯嘅機械翻譯執到變返做通順同冇譯錯嘅嘢；｢後編｣ 係翻譯社嘅叫法，原則上其實即係針對翻譯嘅編輯（comparative edit，粵語通常叫校對），只係呢種編輯係限於電腦寫而唔係人寫嘅文。

喺2023年，後編已經唔再局限於執傳統翻譯軟體嘅手尾，執嘅亦可能係例如 ChatGPT 等等嘅大型語言模型譯出嚟嘅嘢。

後編可以再根據要做幾多嘢，再細分做略略改（）同大改（）兩大類，前者指做最少嘅改動，令譯文文法冇錯、意思冇錯、冇錯別字，其實亦即係編輯界講嘅針對文法嘅編輯（，粵語通常叫校對），而後者就接近編輯界講嘅針對文風嘅編輯（），但係因為翻譯界同編輯界好大程度上並唔重叠，翻譯界用咗唔同嘅字眼講同一樣嘢。

後編喺翻譯界頗受爭議，其中一個原因係翻譯社認為電腦已經譯咗，所以理應唔使做咁多嘢，可以壓價，但係其實好多時因為電腦譯得好差，儘量唔改反而要做更多嘢；又或者有啲翻譯員認為如果做後編，會令翻譯社認為機械翻譯再做後編係可行方案，繼而減少用人手翻譯，等等。

## 參考資料

## 註
PromptPay

**PromptPay**係泰國一個流動支付平臺，由泰國銀行開發。

2023年12月，PromptPay同香港嘅轉數快互聯，轉數快可以掃描PromptPay嘅商戶二維碼畀錢，調返轉都得。

## 參考

## 出面網頁
*Bangkok Bank PromptPay
究竟讀緊乜

《**究竟讀緊乜**》（）係香港MakerVille製作嘅真人騷節目，《究竟做緊乜》續作，由ERROR‎主持，2023年12月4號至12月22號逢禮拜一到五22:30－23:00喺香港電視娛樂ViuTV播。節目主持會喺臺灣修讀一啲特別嘅大學課程。節目概念被指同喺同年播出嘅無綫電視J2節目《台灣學呢啲》有啲似。

## 每集一覽

## 註

## 出面網頁
*ViuTV：究竟讀緊乜

## 電視節目變遷
貓之旅神

《**貓之旅神**》（）係香港MakerVille製作嘅遊埠節目，由沈殷怡、徐㴓喬‎主持，2023年12月11號到12月29號逢禮拜一到五23:00－23:30喺香港電視娛樂ViuTV播。節目主持會去日本同土耳其去睇各種貓。

## 每集一覽

## 註

## 出面網頁
*ViuTV：貓之旅神

## 電視節目變遷
林智遠 (搞清楚)

**林智遠**可以係：
* 林智遠（1968－），香港會計師，審計署署長
* （1989－），臺灣生意人，做過中國大陸平潭政協委員
林志遠

**林志遠**可以係：
* （1593－1664），大明、南明政治人物
* （1976－），馬來西亞詩人，原名林志遠
蜘蛛歌

**蜘蛛歌**，童謠一首，民謠一首，作者不詳。依家版本，講隻蜘蛛上渠口，遇落雨畀水沖落來，日曬又乾咗，又爬上去，循環至停。一九〇九年，研討會講簡潔提到歌詞。一九一〇年北氏寫書，下加洲營與路。遊歷寫低歌詞，得知歌原屬經典，英文叫**Spider Song**。現今流行美國叫**The Itsy Bitsy Spider**，解**微蜘蛛**，英國叫**The Incy Wincy Spider**，亦解**微蜘蛛**。澳洲同英國一樣。呢兩個歌名出自開頭。可以用手指做動玩，唱遊一種。

早年版本並無講itsy-bitsy同incy-wincy微微，反而用blooming, bloody，意思極同極之，大大咁。改動或者同變成童謠有關，細細隻更加啱細蚊仔口味。

流行文化，好似電視電影，推動依支歌，令佢更之流行。

另一首**Sweetly Sings the Donkey**，**驢唱得妙**咁解。話喺日中休息，你唔餵佢，佢就會講，嘻呵嘻呵嘻呵嘻呵嘻呵。佢有德文版，亦有機會支曲來源。

## 早期
一九〇九年記錄There was a blooming spider
Went up a blooming spout
And down came the rain
And washed the spider out
Out came the sun
And dried up all the rain
But that bloody blooming son of a gun
Went up that spout again 一九一〇年記錄Oh, the blooming, bloody spider went up the spider web,
The blooming, bloody rain came down and washed the spider out,
The blooming, bloody sun came out and dried up all the rain,
And the blooming, bloody spider came up the web again.

## 現時
北美版本The itsy bitsy spider climbed up the waterspout.
Down came the rain
And washed the spider out.
Out came the sun
And dried up all the rain
And the itsy bitsy spider climbed up the spout again.英國澳洲版本The incy wincy spider climbed up the waterspout.
Down came the rain
And washed the spider out.
Out came the sun
And dried up all the rain
And the incy wincy spider climbed up the spout again.

## 非英文版
日本有改編依支歌**，静かな湖畔の森の影から**，**來自靜湖畔林影**咁解。

## 譜

\header { tagline = ##f }
\layout { indent = 0\cm \context { \Score \remove "Bar_number_engraver" } }

global = { \key g \major \time 6/8 \partial 8 }

right = \relative g' { \global
  d8 | g4 g8 g4 a8 | b4. b4 b8 | a4 g8 a4 b8 | g2. |
  b4. b4 c8 | d4. d | c4 b8 c4 d8 b2. |
  g4. g4 a8 | b4. b | a4 g8 a4 b8 | g4.
  fis4 fis8 | g4 g8 g4 a8 | b4. b4 b8 | a4 g8 a4 b8 | g4. ~g4 \bar "|."
}

left = \relative g { \global
  d'8 | g,4 r8 4 r8 | g4 r8 4 r8 | fis4 r8 4 r8 | g4 r8 4 r8 |
  g4 r8 d'4 c8 | b4 a8 g4. | fis4 r8 4 r8 | g4 r8 4 r8 |
  g4 r8 4 r8 | g4 r8 4 r8 | fis4 r8 4 r8 | g4
  r8 d'4 d8 | g,4 r8 b4 a8 | g8 b c d4 r8 | fis,4 r8 4 r8 | 4. ~4 \bar "|."
}

verse = \lyricmode {
  The it -- sy bit -- sy spi -- der crawled up the wa -- ter spout.
  Down came the rain and washed the spi -- der out!
  Up came the sun and dried up all the rain.
  And the it -- sy bit -- sy spi -- der went up the spout a -- gain.
} 

kords = \chordmode { \set ChordNames.midiInstrument = "acoustic guitar (steel)"
  \set chordChanges = ##t a,8 | g,2. | g,2. | d,2.:7 | g,2. |
  \set chordChanges = ##f g,2. | d,2.:7 | \set chordChanges = ##t d,2.:7 | g,2. |
  \set chordChanges = ##f g,2. | e,2.:m | \set chordChanges = ##t e,2.:m | g,2. |
  g,2. | g,2. | d,2.:7 | g,4. ~g,4 \bar "|."
}

\score {
  \new PianoStaff >
  \layout { }
  \midi { \context { \ChordNames midiMaximumVolume = #0.8 }
    \tempo 4.=112
  }
}


## 攷
李家明

**李家明**可以係：
* （1945－），中國物理學家，中國科學院院士
* （1972－），香港歌手
* 李家明 (政治人)，香港再出發大聯盟發起人
將臨期日曆

**將臨期日曆**，短期日曆一種，由將臨期頭一日，數到聖誕節，或者早一日平安夜，用來迎接聖誕。傳統上，將臨期頭日會浮動，西曆十一月卅號，至近嗰個禮拜日，咁會座落十一月廿七號到十二月三號之間。正宗日曆會由依日開始。不過近世方便起見，好多日曆會十二月一號開始。

日曆出自德國路德會，十九世紀二十世紀開始，並傳到其他基督教宗派。

將臨期日曆，德文叫**Adventskalender**，英文譒成**Advent calendar**。

早年祇不過搵啲嘢數日，喺門喺牆記低數字，或者點蠟燭紀日。後尾就有繪畫曆。再後尾畫上就有門仔，逐日逐日揭。有啲門後有聖經金句。形制近似今下形式。德國納粹時曾經禁止。後美國流行，世界唔少地方亦流行。

日曆各有主題，有講馬槽聖嬰，聖誕老人，又或冬季。現今乜主題都有。二十世紀五十年代，門後放朱古力。唔少朱古力廠家都會出。之後乜都有，主題無關基督教，對象變成畀細蚊仔，放糖菓放禮物仔。

## 參考資料
香港知專設計學院

**香港知專設計學院**（，縮寫：**HKDI**）係香港職業訓練局旗下一間大專院校，2007年創校，由香港專業教育學院沙田分校設計系、觀塘分校印刷及數碼媒體系同葵涌分校時裝及紡織系合併而成。
## 出面網頁

*香港知專設計學院

類:調景嶺
石化

**石化**係指有機物通過置換或有機物孔隙充填礦物而轉化成石（即係化石）嘅過程。
絕對無限

**絕對無限**（符號：Ω），有時又叫**絕對冇限**，係德國數學家康托爾提出嘅超越超限數嘅無窮盡概念，並同神有關係。

## 睇埋

* 類 (數學)

* 無窮盡
創紀之城六期

**創紀之城六期**（）係香港創紀之城嘅第六期建築，地址係九龍觀塘觀塘道392號，喺創紀之城一期隔離，由一座25層高嘅寫字樓同兩層高嘅商場組成。設有地面行車通道，直到地面大堂，並且貫通觀塘道同巧明街。創紀之城六期有大約2萬平方呎價樓面做商舖用途，主要吸納嘅租客有聘珍樓、大快活同Pacific Coffee等。

創紀之城六期嘅主要租戶包括科藝防火保安工程（香港）有限公司（11樓至12樓）、德國時尚品牌Hugo Boss（佔大樓2層樓面）。其他知名租戶包括American Express Global Business Travel（16-17樓）、環球唱片（註：包括同華星唱片合營嘅張國榮慈善基金會）（28樓全層）、信安信託（亞洲）有限公司（30樓）UNIT 5B-7, 27/F赫伯罗特船務公司、利潔時，同埋由傳統商業核心區包括中環、灣仔、銅鑼灣同尖沙咀搬到東九龍嘅跨國或者大型企業。政府部門包括選舉事務處選舉部辦公室（8樓全層、15樓02室、23樓01-03室）、選舉事務處資訊科技管理部（26樓05B、06-07室）、民政事務總署嘅觀塘民政事務處（21樓）、觀塘區議會秘書處嘅辦事處（20樓05-07室）、民眾安全服務隊（19樓03室）、醫療輔助隊（19樓05室）、勞工處-職業安全及健康部-鍋爐及壓力容器科（20樓），同埋醫務衞生局轄下嘅自願醫保計劃辦事處（29樓2902室）。

## 睇埋
*創紀之城一期
*創紀之城二期
*創紀之城三期
*創紀之城五期
*一號東港（創紀之城七期）

## 攷

類:香港建築物
類:觀塘
詩學

**詩學**，學問一門，專門研究詩，又或推而廣之，去到種種文章，亦叫**詩論**。研究寫詩寫文種種原理，分辨特色，睇語言，睇形式，睇類別，睇作法。

呢門至初出自亞里士多德，佢有本詩論，探討詩美學，收集自佢講學。分三部，講悲情詩，講敍事詩，同歡喜詩。歡喜詩對佢來講當時新出現，不過依部已失傳。本人同門生，都唔認為呢個完整作品，祇為講學集，而且佢亦未有見到其他形式，亦難以完整。之不過，後世西方詩學就以佢為基礎。

詩學着重詩文內在，而非世間種種學問關連。亦唔過問詩文內容意思，反而睇重形式同功用。西方詩好似做戲咁，睇橋段，模仿動作。華夏日本咁就好唔同，詩唔着演，反之着重措辭，着重感動。

除咗亞里士多德咁分析法，後世有形式主義，亦有表現主義。不過時興又返去亞里士多德嗰邊。

對比起西方詩論，劉勰文心雕龍，綜合古詩古文，評論、分析、歸納、同埋寫作理論，成為系統。

## 攷
Poetics

**Poetics**，拉丁字母串字，指：

* 詩論，亞里士多德著作
* 詩學，學問一門，研究詞，研究文，佢哋內在
心血管系統

**心血管系統**（）係循環系統兩個部份其中一個（另一個係淋巴系統），負責血嘅循環，由心同血管組成。狹義上「循環系統」有時專指心血管系統。
複合材料

**複合材料**，係用一啲材料加上其他材料，去增強物件嘅堅固度同效果。複合材料有好多種，例如唔同嘅合金、合成樹脂等等。佢哋能夠用喺人類社會嘅唔同方面，例如鋼鐵可以用嚟起樓，鈦合金可以用嚟起火箭或者飛機，不鏽鋼可以用嚟整廚具等，唔同嘅材料都可以有唔同嘅功用。因此發明咗複合材料可以令到人類科技增長速度加快，建造嘅嘢亦都更加堅固，大大加強左人類嘅發展水平。

### 複合材料的起源
其實複合材料好早之前已經有，係公元前3400年前嘅美索不達米亞人，已經識得用泥土加稻草同埋木頭加黏土去起屋，蒙古嘅土兵都會用竹， 牛角等材料去整箭。

### 航空業上的運用
目前，複合材料大部分情況可以取代金屬材料。

#### 航空嘅材料必備特性如下：

# 高比強度同比勁度；
# 要足以應付10^7次重復負載嘅疲勞強度；
# 減慢裂縫嘅擴張速度；
# 長期抗腐蝕；
# 好嘅成形性同埋加工性；
# 成本低。

## 參考
火龍 (搞清楚)

**火龍**可以係：
* 舞火龍，客家人傳統習俗活動。
* 《火龍 (1986年電影)》
* 《火龍 (2010年電影)》
DI

**DI**、**Di**、**dI**、**di**，可以指：

* 簽證身份書，DI，英文Hong Kong Document of Identity
* 直徑，di，英文diametre
* 二，英文di字頭
* 尿崩（diabetes insipidus）
* 501，羅馬數字DI
* 香港知專設計學院（HKDI）
倚天屠龍記 (1978年電視劇)

《**倚天屠龍記**》（**Heaven Sword and Dragon Sabree**）係香港電視廣播有限公司古裝劇集，由鄭少秋、汪明荃、趙雅芝、黃允財、石堅、夏雨、黃淑儀、莊文清、陳玉蓮、楊盼盼主演，監製招振強。呢套劇喺1978年喺翡翠台首播，一共25集。是每星期六晚上播放。
碧血劍 (1985年電視劇)

《**碧血劍**》（**The Sword Stained with Royal Blood**）係香港電視廣播有限公司古裝劇集，由黃日華、莊靜而、苗僑偉、毛舜筠、曾慶瑜、吳啟華、高妙思、陳秀珠主演，監製李惠民。呢套劇喺1985年喺翡翠台首播，一共20集。
射鵰英雄傳之九陰真經

《**射鵰英雄傳之九陰真經**》（**The Mystery of The Condor Hero**）係香港電視廣播有限公司古裝劇集，由張智霖、姜大衞、梁珮玲、顧美華、翁杏蘭、關寶慧、許秋怡、朱鐵和、羅樂林、王偉、劉江、江漢、廖啟智主演，監製潘嘉德。呢套劇喺1993年喺翡翠台首播，一共20集。
射鵰英雄傳之南帝北丐

《**射鵰英雄傳之南帝北丐**》（**The Condor Heroes Return**）係香港電視廣播有限公司古裝劇集，由鄭伊健、魏駿傑、黎耀祥、陳加玲、黃小燕、陳慧儀主演，監製莊偉建。呢套劇喺1994年喺翡翠台首播，一共20集。
解風大阪

《**解風大阪**》（**Osaka Unlock**）係香港無綫電視製作嘅遊埠節目，《解風東京》續作，2023年12月4號到12月22號逢禮拜一到五22:30-23:00喺J2播，由杜如風主持。節目會介紹疫情過後嘅日本大阪遊埠資訊。

## 每集一覽

## 出面網頁
*解風大阪 | TVB 無綫電視
聊齋 (1996年電視劇)

《**聊齋**》（**Dark Tales**）係香港電視廣播有限公司古裝劇集，由翁家明、楊麗菁、羅嘉良、俞小凡、錢小豪、李美鳳、曹眾、張兆輝、陳珮珊、簡佩筠、艾威主演，監製劉仕裕、周令剛。呢套劇喺1996年喺翡翠台首播，一共35集。
## 前後節目
笑傲江湖 (1996年電視劇)

《**笑傲江湖**》（**State of Divinity**）係香港電視廣播有限公司古裝劇集，由呂頌賢、梁藝齡、陳少霞、何寶生主演，監製李添勝。呢套劇喺1996年喺翡翠台首播，一共40集。
花木蘭 (1998年電視劇)

《**花木蘭**》（**A Tough Side of a Lady**）係香港電視廣播有限公司古裝劇集，由陳妙瑛、王喜、羅家英、傅明憲、劉永健、李家聲、王偉、張玉珊、黎彼得、王青、朱咪咪、韋家雄主演，監製蕭顯輝。呢套劇喺1998年喺翡翠台首播，一共20集。
洗冤錄

《**洗冤錄**》（**Witness to a Prosecution**）係香港電視廣播有限公司古裝劇集，由歐陽震華、宣萱、陳妙瑛、林文龍、謝天華、姚瑩瑩、劉家輝、鄺文珣、羅莽主演，監製蕭顯輝。呢套劇喺1999年喺翡翠台首播，一共22集。
中神通王重陽

《**中神通王重陽**》（**Rage And Passion**）係香港電視廣播有限公司古裝劇集，由鄭伊健、羅嘉良、梁藝齡、盧敏儀、周慧敏、關禮傑主演，監製余明生。呢套劇從未喺翡翠台首播，1992年海外推出。
脫阱

崑劇既折子戲《**脫阱**》係《紅梅記》裏面既唱段，個古仔同粵劇既《再世紅梅記》折子戲《脫阱救裴》一樣，都係講李慧娘死咗之後，冤魂不散，化做人形，知道太師想殺咗同李慧娘神交既裴禹，所以喺夜晚既時候喺書房現身，二個人重逢首先係嚟個午夜互訴情話於書房裡。然後為咗避開刺客既殺害，佢哋同刺客搏鬥，最後李慧娘喺刺客手中救走咗裴舜。
呢一段係主角展示佢「唱」、「做」、「唸」、「打」，呢啲基本功架既機會，尤其係同刺客搏鬥嗰段，邊唱邊做，連番躲閃，係整套劇最好睇既部分。
新上海灘 (1996年電視劇)

《**新上海灘**》（**Once Upon a Time in Shanghai**）係香港無綫電視民初劇集，由鄭少秋、鄭裕玲、陳錦鴻、陳松伶、林家棟主演，監製招振強。呢套劇喺1996年喺翡翠台首播，一共40集。
剪燈新話

《**剪燈新話**》係一部明朝時期瞿佑寫既奇幻小說集，全書總共有4卷21段。根據自序，原本既書名係《**剪灯録**》。

《剪燈新話》繼承咗六朝志怪同埋唐朝既傳奇傳統，喺公元1379年（明朝洪武十一年）已經有抄本，去到公元1418年（明朝永樂十五年），瞿佑喺保安州重新校對咗《剪燈新話》，喺當時好受歡迎，不過後來成為禁書，然後喺中國失傳咗。

日本喺慶長、元和年間重印咗4卷20篇加上1個附錄，總共有21篇。喺1725年完成既《古今圖書集成》，將《寄梅記》加入到《閨媛典》（第13卷）， 現存既全書4卷，每卷5個故事，加上2個附錄，總共22個故事。 

1917年董康再根據日本藏本翻刻，成為我哋依家睇到既版本。

## 影響
公元1420年（明朝永樂十七年），李昌祺模仿《剪燈新話》創作咗《剪燈餘話》。

公元1592年（明朝萬曆二十年），邵景詹寫既二卷八篇傳奇小説集《覓燈因話》，亦都受到《剪燈新話》既影響。

《剪燈新話》、《剪燈餘話》、《覓燈因話》三本書合稱「剪燈三話」，係明朝文言短篇小說既代表作，直到清朝蒲松齡寫既《聊齋誌異》先至有傳奇小說可以媲美。

喺日本上田秋成寫既《雨月物語》，喺朝鮮國金時習寫既《金鰲新話》，喺安南國阮嶼寫既《傳奇漫錄》等，都係受到《剪燈新話》既影響。

## 故事特色
「剪燈三話」好多古仔都係描繪社會唔太安定既背景下既愛情故事，展現咗戰爭、不公同埋社會動盪帶俾平民百姓既災難，通過愛情故事，將人物既命運同埋政治背景連繫起嚟。

《剪燈新話》裡面既《翠翠傳》、《愛卿傳》、《秋香亭記》、《三山福地志》等；《剪燈餘話》裡面既《彎鶯傳》、《月夜彈琴記 》等既古仔都係用呢種手法。

例如《愛卿傳》係以元末戰亂頻繁、生靈塗炭做故事背景，用曲折動人既虛構情節，寫出悲歡離合既愛情故事。
金上京會寧府遺址

**金上京會寧府遺址**，係喺黑龍江省哈爾濱市阿城區南郊既阿什河既左邊，係金朝喺公元1115年（金太祖收國元年）到1153年（金朝完顏亮貞元元年）之間起既第一座都城。
金上京會寧府係南北二城同埋皇城組成，城墙係用泥起既，外面有護城河保護。
皇城既位置係喺南城既偏西，係宮殿式既建築，規模大概好似北宋既東京（開封）咁上下大。南北城係比較早起既，皇城係喺公元1124年（金太宗天會二年）先至開始起，依家既遺址保存得比較好既係南北城既城牆，同埋皇城裏面既宮殿。
金上京會寧府

**金上京會寧府**係喺黑龍江省哈爾濱阿城區南郊既阿什河既左邊，係金朝喺公元1115年（收國元年）到1153年（完顏亮貞元元年）之間起既第一座都城。

## 概要
公元1069年（遼道宗咸雍5年），遼朝係會寧縣（依家既黑龍江省哈爾濱市阿城區白城）附近落腳。公元1115年（金太祖收國元年），佢喺女真族定居點既中心，起金朝既首府。當時轄區係松花江、牡丹江、長白山一帶。公元1124年（天會二年）金朝將首府改名做會寧府，公元1138年（天眷元年）會寧府改名做上京惠寧府。（注：天眷係金熙宗既第二個年號）。

都城係由南北兩座長方形土城組成。北城既城牆南北距離大約係1.9公里，東西長距離大約1.5公里。北城既南面係南城，南城城牆既南北距離大約1.5公里，東西距離大約2.0公里。兩座城整體成L形，南北長，東西短。

公元1153年（貞元元年）完顏亮遷都去燕京，然後將上京既稱號刪除咗，只有叫會寧府，公元1173年（大政十三年）又再改名做上城會寧府。 到咗金朝末年，蒙古帝國入侵既時候，會寧府被毀，棄置咗。

## 攷
粗體

**粗體字**（），又叫**黑體字**，喺印刷同平面設計，係指筆劃粗過標準字嘅字款；喺歐洲嘅排版傳統，最早嘅粗體字其實就係古黑體，而羅馬體就本來冇粗體，直到19世紀先發明，喺排版嘅角度被認為係次要過次要變體，冇必要唔應該用。

喺一段標準粗幼嘅文章用粗體字，會有 ｢大聲嗌｣ 嘅效果，亦即係一望就知有嘢強調咗出嚟，唔使慢慢搵，呢種 ｢主動式強調｣ 嘅特性令佢好多時都用嚟排標題。

喺網頁設計，粗體（）通常係指筆劃粗幼值（font-weight）係 700。

## 文字模式嘅粗體
所謂 ANSI 碼（以前喺批次檔常見，喺類Unix系統嘅文字用家介面仲有用）當中有一個碼可以用嚟指定 ｢粗體｣（），但係文字幕同終端機其實通常都冇粗體；喺呢類環境之下，｢粗體｣ 其實係指以增強光度嘅方法達致主動式強調嘅效果。

## 參考資料
食鬼新世界3

**食鬼新世界3**（英文：Pac-Man World 3），係由南夢宮開發嘅動作遊戲，2005年11月15號推出。

## 參考


## 出面網頁
*食鬼維基食鬼新世界3
*食鬼新世界3影片
*食鬼新世界3線上遊戲
TC

**TC** / **Tc** 可以係：
*特克斯與凱科斯群島
*鎝
*.tc，特克斯與凱科斯群島嘅國家同地區頂級域
SR

**SR** / **Sr** 可以係：
*蘇里南
*.sr，蘇里南嘅國家同地區頂級域
*英文  嘅簡寫
**家族中遇到同名同姓嘅人，老一軰嗰個有時喺名後面加 Sr.，用嚟分講緊邊個，中文譯 ｢老｣
UG

**UG** / **Ug** 可以係：
*烏干達
*.ug，烏干達嘅國家同地區頂級域
*本科生（undergraduate）
留給世上最愛羅文的人

《**留給世上最愛羅文的人**》 係英皇娛樂喺2002年11月12日推出嘅雜錦碟，全碟都由旗下歌手翻唱羅文嘅歌，紀念當時啱啱離開人世嘅佢。

## 曲目
VC

**VC** / **Vc** 可以係：
*視像會議（video conference）
*視像電話（video call）
*聖文森特格林納丁斯
*.vc，聖文森特格林納丁斯嘅國家同地區頂級域
WF

**WF** / **Wf** 可以係：
*瓦利斯及富圖納群島
*.wf，瓦利斯及富圖納群島嘅國家同地區頂級域
TP

**TP** / **Tp** 可以係：
*葡屬帝汶
*.tp，葡屬帝汶嘅國家同地區頂級域，東帝汶立國初期沿用，已經撤消咗
UM

**UM** / **Um** 可以係：
*美國邊遠島嶼
*.um，預留畀美國邊遠島嶼嘅國家同地區頂級域
皮洛士

**皮洛士**（**Pyrrhus**，）係伊庇魯斯國王，前307年到前302年同埋前297年到前272年在位。佢亦係馬其頓王國國王，前288年到前285年同埋前274年到前272年在位。

## 睇埋
*皮洛士式勝利
塞琉古一世

**塞琉古一世**（**Seleucus I Nicator**，）係塞琉古帝國開國皇帝，前305年到前281年在位。

## 出面網頁

類:君主
布狄卡

**布狄卡**（**Boudica**，）係英格蘭愛西尼部落嘅女王，曾經發起反抗羅馬帝國嘅行動但失敗咗。

## 出面網頁
查理三世 (搞清楚)

**查理三世**（**Charles III**）當今最常見意思係指英王查理斯三世，亦可以係：
*肥佬查理，神聖羅馬帝國皇帝
加拿大英法雙語月份代碼

**加拿大英法雙語月份代碼**（； 或者 ）係一種可能係加拿大特有嘅表示月份嘅方法。呢種代碼淨用兩個字母，同時係英文月名同法文月名嘅簡寫，最常見嘅係喺食品保質期見到，但係冇規定淨係保質期先用得，呢種寫法係咁嘅：

## 參考資料
肥佬查理

**肥佬查理**（**Charles the Fat**，），亦即係**查理三世**（**Charles III**），係加洛林帝國皇帝（神聖羅馬帝國皇帝），881年到887年在位。

## 出面網頁
約蓋拉

**約蓋拉**（**Jogaila** / ** Władysław II Jagiełło**，）係立陶宛大公，1377年到1434年在位。佢亦係波蘭國王，1386年到1434年在位。

## 出面網頁

類:立陶宛人
類:波蘭政治人
沉默者威廉

**沉默者威廉**（**Willem de Zwijger**，）亦即係**威廉一世**（**Willem I**），係奧倫葉親王，1544年到1584年在位。佢係奧倫葉－拿修家族創辦人。

## 出面網頁
伊本阿拉比

**伊本阿拉比**（**Ibn Arabi**，）係安達盧西亞嘅蘇菲派伊斯蘭教學者同哲學家。

## 出面網頁
艾哈邁德伊本罕百里

**艾哈邁德伊本罕百里**（**Ahmad ibn Hanbal**，）係伊斯蘭教罕百里派嘅創立者。

## 出面網頁
伯拉孟特

**伯拉孟特**（**Donato Bramante**，）係意大利文藝復興時期嘅畫則師，創作唔少文藝復興建築，亦有份設計聖伯多祿大殿。

## 出面網頁
委羅內塞

**委羅內塞**（**Paolo Veronese**，）係意大利文藝復興時期嘅畫家，同提香、丁托列托並列威尼斯畫派三大代表。

## 出面網頁
伊力卡山

**伊力卡山**（**Elia Kazan**，）係20世紀美國電影導演，1947年憑《君子協定》攞到奧斯卡金像獎最佳導演。

## 出面網頁
薛尼波勒

**薛尼波勒**（**Sydney Pollack**，）係20世紀美國電影導演，1985年憑《非洲之旅》攞到奧斯卡金像獎最佳導演。

## 出面網頁
雅羅斯拉夫哈謝克

**雅羅斯拉夫哈謝克**（**Jaroslav Hašek**，）係捷克小說作家，出名作品係諷刺小說《好兵帥克》（*Osudy dobrého vojáka Švejka za světové války*）。

## 出面網頁
保魯斯

**保魯斯**（**Alain Prost**，）係法國賽車手，四屆一級方程式賽車年度冠軍。

## 出面網頁

類:法國賽車手
湯瑪士楊格

**湯瑪士楊格**（**Thomas Young**，）係英國科學家，研究範疇包括視覺、光、固體力學、能量、生理學、語言、和音同埃及學。

## 出面網頁
李比希

**李比希**（**Justus von Liebig**，）係19世紀德國化學家，創立有機化學，被譽為係「肥田料業之父」。

除咗農業化學，李比希對化學培訓都有好大影響，佢嘅實驗室係開放俾學生，培養出大批菁英。截至1960年，66個諾貝爾化學獎得主就有44個係佢學生。

## 參考

## 出面網頁
沙奇德魯卡

**沙奇德魯卡**（**Sachin Tendulkar**，）係印度木球員，被譽為係木球史上最偉大嘅擊球手。

## 出面網頁
范治奧

**范治奧**（**Juan Manuel Fangio**，）係阿根廷賽車手，頭一位五屆一級方程式賽車年度冠軍，紀錄要到2003年先至畀米高舒麥加打破。

## 出面網頁
計祥龍

**計祥龍**係香港男演員，自1980年代開始演出電影同電視劇，包括無綫電視、亞洲電視同ViuTV嘅電視劇都有演出過。

## 演出

### 電視劇（ViuTV）
*2018年：《做演藝嘅》 飾 機工（第1集）
*2022年：《冥冥之中》 飾 金爺
*2023年：《和解在後》飾 炳叔（第2集）

### 電視劇（無綫電視）
*2020年代：《愛·回家之開心速遞》
*2021年：《監警最前線》（外購劇） 飾 保安員（第3集）
*2023年：《新四十二章》 飾 彪哥（第16集）

### 電影
*2017年：《常在你左右》
*2019年：《家和萬事驚》 飾 居民大會街坊
*2021年：《感動她77次》

## 出面網頁
*香港影庫：計祥龍
譚汝康

**譚汝康**係香港男演員，自2010年代後期開始演出電視劇同電影。
## 演出

### 電視劇（ViuTV）
*2018年：《做演藝嘅》 飾 老闆乙（第7集）
*2020年：《黑市》 飾 獨眼伯（第10集）
*2020年：《暖男爸爸》 飾 外判清潔工（第6集）
*2023年：《心靈師》 飾 病人（第12集）
*2023年：《和解在後》 飾 貿易公司股東（第7集）

## 出面網頁
*香港影庫：譚汝康
陳澄騫

**陳澄騫**係香港女演員，自2010年代後期開始演出電視劇同電影。佢亦有同另一演員鄧汝超（登台藝名：宇昭）一齊登台唱歌。

## 演出

### 電視劇（ViuTV）
*2018年：《身後事務所》 飾 峰媽（第5-6集）
*2019年：《Reboot》 飾 明妻
*2019年：《黑市》 飾 Miss梅（第1集）
*2020年：《好人好姐》 飾 周太
*2023年：《和解在後》 飾 Jeana阿媽（第10集）
*2023年：《社內相親》 飾 大排檔老闆娘
*2024年：《出租大叔》 飾 陳國豪三家姐
*2025年：《光明大押》 飾 菜販

### 電視劇（其他）
*2020年：《把砒霜留給自己 — 睡房暗殺者》 飾 政壇人物元秋
*2021年：《監警最前線》 飾 街坊（第4集）
*2025年：《破地獄》飾 家屬
*2025年：中國電視劇《難哄》 飾 賓館老闆娘

## 出面網頁
*
*香港影庫：陳澄騫
李玗蓁

**李玗蓁**（**Viann Li**，），係香港女演員，2018年開始參與影視演出。

## 演出
### 電視劇（ViuTV）
*2023年：《和解在後》 飾 莊梓彤（第11-12集）
*2024年：《十七年命運週期》 飾 蔡玫麗（Rosalyn）

### 電視劇（無綫電視）
*2021年：《陀槍師姐2021》 飾 少女戴安娜

### 電影
*2018年：《某日某月》 飾 學校學生
*2022年：《心裏美》 飾 王書婷
*2022年：《深宵閃避球》 飾 伍萬芝（五萬）
*2024年：《但願人長久》飾 Catherine
*2025年：《觸電》 飾 遊戲角色
*未上畫：《墮胎師》 飾 阿芝

### MV
*2022年：盧瀚霆《Mr Stranger》
*2023年：One Cool Group 群星《聖誕Present Tense! 》
*2023年：吳林峰《未生》

## 出面網頁
*
*香港影庫：李玗蓁
伍國明

**伍國明**（**Michael Ng Kwok-Ming**）係香港男演員，自2010年代初期開始演出電影，亦有客串一啲電視劇。
## 演出

### 電視劇（ViuTV）
*2018年：《身後事務所》 飾 街坊（第1集）
*2023年：《社內相親》 飾 林董（第1集）
*2024年：《飛黃騰達》 飾 主席
*2025年：《弊傢伙！我要去祓魔》 飾 列文彬（第18集）
*2025年：《社畜再培訓先導計劃》 飾 齊叔

### 電視節目（ViuTV）
*2017年：《譚校長·談欣賞》第1集演出

### 電影
*2016年：《樹大招風》 飾 報料人士
*2016年：《我老婆係明星》 飾 廣告客戶
*2018年：《3個綁匪7條心》
*2019年：《催眠·裁決》 飾 的士司機
*2021年：《殺出個黃昏》 飾 廟街阿伯

## 出面網頁
*
陳建博

**陳建博**（**Hugo Chan**），藝名**囂糕**/**曉高**，係澳門男演員，曾經係澳門娛樂公司微辣旗合約藝員。佢喺微辣比較少出鏡，代表作品係原創影片《女生的鬥爭總是源源不絕的》，微辣復甦後，佢有參演新拍嘅短片。

## 演出
### 電視劇（ViuTV）
*2023年：《社內相親》 飾 孫浩民

## 出面網頁
*
嗅覺系統

**嗅覺系統**指感受氣味嘅感受系統。大部份哺乳類同爬蟲類動物嘅嗅覺系統由主要嗅覺系統（main olfactory system）同輔助嗅覺系統（accessory olfactory system）組成，前者負責感應氣態物質嘅氣味，後者則負責感應液態物質嘅氣味。大多數行為研究表明輔助嗅覺系統接受嘅氣味通常係信息激素。
囓蟲目

**囓蟲目**（學名：），亦有簡化作**𪘅目**，是昆蟲綱嘅一個目。Psocoptera呢個字嚟自希臘文， *psokos*()意思係「齧，咬」，*ptera*()意思係「翼」。囓蟲目動物俗稱**書虱**、**米虱**，包含室內嘅書蝨同野外嘅樹蝨。體長1毫米至1厘米之間，大婅喺2.95億年至2.48億年前出現。

## 參考資料
異翅亞目

**異翅亞目**（學名：*Heteroptera*）係昆蟲綱半翅目下面四個亞目其中一個，包括各種椿象，大約有超過4萬個物種。
2024年歐洲國家盃淘汰賽

**[[2024年歐洲國家盃]]淘汰賽**，由2024年6月29號展開十六強賽事，一路踢到7月14號舉行嘅決賽為止。

## 晉級隊伍

## 賽制
如果比賽喺90分鐘嘅正常比賽時間內打和，就會進行加時賽。如果加時賽後仍然打和，則以互射十二碼決出勝負。

## 晉級圖


### 十六強賽對賽組合
晉級十六強淘汰賽嘅小組第三名嘅球隊喺十六強淘汰賽嘅具體對陣形勢，取決於下表：




## 賽事
### 十六強賽

----

----

----

----

----

----

----


### 半準決賽

----

----

----


### 準決賽

----


### 決賽


## 參考
2024年歐洲國家盃A組

**[[2024年歐洲國家盃]]A組**會係2024年6月14號至23號期間舉行。小組前兩名球隊聯同四隊成績最佳嘅第三名球隊會晉級淘汰賽。

## 球隊資料

## 積分榜

## 賽事

----

----

----

----

----


## 參考
2024年歐洲國家盃B組

**[[2024年歐洲國家盃]]B組**會喺2024年6月15至24號舉行。小組前兩名球隊聯同四隊成績最佳嘅第三名球隊會晉級淘汰賽。

## 球隊資料

## 積分榜

## 賽事

----

----

----

----

----


## 參考
液性免疫

**[[液性免疫]]** (Humoral Immunity)係身體一個經**[[B淋巴細胞]]** (B cells)去制造**[[抗體]]** (Antibody)嘅免疫反應。身體上嘅細菌係可以經細胞外嘅體液感染其他位置。**[[液性免疫]]**係利用**[[抗體]]**破壞同清除細胞外嘅細菌去提供保護作用。**[[抗體]]**嘅制造係需要**[[抗原]]** (Antigens)激活**[[B淋巴細胞]]。**

如果俾**[[抗原]]**激活**[[B淋巴細胞]],** 佢哋就會經過一連串嘅反應分化成**[[漿細胞]]** (Plasma cells), 又可以理解為會分泌**[[抗體]]**嘅細胞**。**除咗**[[抗原]]**, **[[B淋巴細胞]]**係需要輔助T細胞 (Helper T cells)去開始分化**。** **[[液性免疫]]**嘅特色係呢個反應係會根據入侵嘅**[[抗原]]**去度身訂做一隻**[[抗體]]。**而經過度身訂做嘅**[[抗體]],** 係正常嘅情況下,就只會同入侵嘅**[[抗原]]**進行抗原抗體反應 (Antigen-antibody interaction)**。**

## 參考來源
乾元殿

**乾元殿**係大唐首都洛陽紫微城嘅正殿，係顯慶元年（656年）唐高宗喺隋嘅基礎上面起咗一座乾元殿。垂拱四年（688年）武則天將佢改建成，唐玄宗開元年間又再改建成含元殿。乾元殿東西長345尺（101.43米），南北長176尺（51.744米）；高120尺（35.28米）。

唐玄宗用乾元殿做內府嘅圖書館，開元七年（721年）佢要求「公卿士庶之家所有異書官借繕寫」都放喺東都乾元殿收藏。根據《古書今錄》記載，呢間圖書館嘅藏書有3,060部，總共51,828卷。另有佛經、道經大約2,500部，總共大約9,500卷。不過呢啲書喺安史之亂時幾乎全部都無咗。

類:大唐建築
類:洛陽
瘦金體

**瘦金體**（）又叫做**瘦金書、鶴體**，係宋徽宗趙佶（1082年—1135年）創出嚟嘅一種字體。宋徽宗趙佶係用楷書嘅字體，參考咗褚遂良、薛曜、薛稷、柳公權同埋其他書法家嘅風格，創出一種新嘅楷書字體。

瘦金體同傳統嘅楷書字體差別比較大，所以可以話係一種相當獨特嘅字體，呢隻字體嘅代表作有《楷書千字文》、《穠芳詩》等。

瘦金體嘅運筆飄忽快捷，筆跡瘦勁，轉折嘅地方可以明顯見到藏鋒、露鋒等運轉提頓嘅痕跡，被指係一種風格相當獨特，灑脫明快，氣韻脫俗嘅字體。陸游喺《唐希雅雪鵲》講「我評此畫如奇書，顏筋柳骨追歐虞」，而范仲淹嘅《祭石學士文》講「曼卿之筆，顏筋柳骨」，所以瘦金體喺古人嘅睇法係「顏筋柳骨」或者「顏骨柳筋」。而今日嘅「仿宋體」，亦都係喺瘦金體演變出嚟嘅。

## 古人評論
* 蔡絛《鐵圍山叢談》

* 陶宗儀《書史會要》

## 現代應用
到咗依家，電腦同傳統書法藝術可以話係相輔相成，電腦字型亦都收納咗瘦金體。例如：漢儀科印開發嘅瘦金書、華康科技（依家叫做威鋒數位）開發嘅徽宗宮體、方正集團開發嘅瘦金書等都係瘦金體。

## 睇埋
*建築圖則

## 參考
戒煙

**戒煙**（）顧名思義係指食開煙嘅人改變自己食煙嘅習慣，唔再食煙。

習慣唔易改變—有研究發現，啲人就算成功戒煙都好，有大約 70% 嘅人會喺一年內食返煙。

## 睇埋
*預防醫學

## 引述
Duolingo 英文測試

** 英文測試**（）係Duolingo提供嘅一套英文測試。

DET包括咗一套網上做嘅英文測試，幫手量度一個人對英文有幾熟練，包含閱讀、書寫、聆聽同講嘢四大能力嘅測試，可以得到嘅分數最低係10分最高係160分，當中120分或以上算係對英文有返咁上下熟練。呢套測試完全係靠電腦做嘅，只有上到網就做得。

## 引咗

類:英文
類:測試
凱末爾·克勒奇達若奧盧

凱末爾·克勒奇達若奧盧（Kemal Kilicdaroglu），土耳其政治人。1948年出世於通傑利嘅一個阿列維派家庭，喺父母七個仔女中排行第四。 老竇系公務員，但家境窘迫，佢細個嗰陣成日著唔上鞋。 後來佢進入安卡拉經濟與商業科學院，1971年獲請為財政部會計。 期間呢赴法國讀書，升任會計師。 一九八零年軍事政變之後，佢進入財政部高層。 嗰陣時，佢仲系冇明顯政治傾向嘅科技官僚。

2002年，克勒奇達若奧盧代表共和人民黨當選國會議員，八年後做咗黨主席。 黨主席竞選中佢獲得薩夫（Onder Sav）嘅鼎力支持，但上任一年後，佢就將薩夫舊黨逐出咗中央權機构。 喺佢任內，共和人民黨嘅世俗主義色彩削弱，喺女性、青年同少數族裔人權問題人仲發聲。 2014年佢畀共和人民黨與蠢右翼嘅民族主義行動黨（MHP）聯手參加議會選舉，衝擊咗執政黨嘅優勢。 2018年同“好黨”（IYI）等保守主義黨派組成“民族聯盟”，奪得議會選舉近200個席位。 2019年又唔關左翼嘅人民民主黨（HDP）合作奪得多個地方官員職位。 不過，三月頭好黨阿頭退出咗反對黨聯盟。

克勒奇達若奧盧領導嘅“民族聯盟”致力於恢復議會制，削弱總統權。 佢聲稱“我哋唯一目標系帶領土耳其走向和平共繁榮。”佢話土耳其要行出困境一定要喺經濟同社會模式上轉型，2022年，共和人民黨宣佈。 如果勝出，將逆轉高通脹嘅埃爾多安經濟。 佢仲主持建立咗70多人嘅經濟學家智囊，提出同地中海國家合作、推動產業昇级嘅願景。

克勒奇達若奧盧嘅反对者認為佢缺乏凝聚力，對後埃爾多安時代無明確規劃。 美國“中東研究所”嘅戈努爾·托爾讚佢“希望以復興土耳其民主嚟结束自己嘅政治生涯”。

## 參攷
齊然. 重重危機之下，他能挑戰埃爾多安？ 鳳凰週刊. 2023年4月第10期. 總第827期.
經略安撫使

**經略安撫使**，又叫做「**安撫使**」、「**經略使**」、「**安撫大使**」、「**宣慰安撫使**」、「**宣慰使**」、「**宣撫使**」等，名唔同但係做既嘢都一樣，係朝廷派去唔同地方，巡視同埋處理地方事務既官員，後嚟呢個位多數係高級軍官做。

「安撫大使」最早係喺隋朝，當時「安撫大使」係由行軍主帥兼職做，例如楊素就曾經坐過呢個位。喺唐朝，開始既時候，「安撫使」變咗係臨時派去各個道，負責處理事務既大臣。去到唐朝中期，呢個位取消咗。晚唐就變成喺戰爭或者天災既時候，朝廷派大臣巡視既官員，叫做「宣慰安撫使」或者「宣撫使」。

宋朝係用中央集權制，為咗避免藩鎮割據，地方上既「節度使」、「觀察使」都只係虛銜，實際工作係由直屬中央既「知州」做，但係「知州」管轄既範圍好細，不可以處理比較大既區域事務，呢啲嘢只係喺必要既時候，由「朝廷命官」做「安撫使」去管理較大區域既事務，例如宋真宗既時候，曾經派王欽若（當時既翰林學士）去做四川「安撫使」。

北宋偶然亦都會派樞密院大臣或者政事堂大臣去地方出巡，做啲掌撫綏邊境、安撫百姓同埋統護將帥、督視軍旅等既事，呢啲官員叫做「宣慰使」，後來演變成為戰爭時期，管轄一路或者幾路軍隊既統帥，叫做「帥司」。

南宋初期，每個路都設有「安撫使司」呢個位，但係廣東、廣西兩路既叫法唔同，仍舊喺「安撫」前面加返「經略」二個字，呢個位通常係由每個路既最重要嗰個州府既長官兼任，負責軍事同埋民事既工作。如果嗰個州府既長官係二品以上，就叫做「安撫大使」。

之後既朝代，大多經略安撫使都係統管軍民。明朝只叫「經略」，唔叫「經略使」，官階比總督略為高啲。清朝既「經略大臣」係封疆將帥裏面既最高級官員，官階一般係正二品或從一品。

民初，設有「宣撫使」同埋「經略使」。國民政府就設有「宣撫使」。
章惇

**章惇**（），字子厚，北宋景祐二年（公元1035年）出生，建州浦城（依家既福建南平市浦城縣）人，佢係宋朝既政治人物，新舊黨爭既變法派既重要角色。根據《揮麈錄》，佢老豆喺章俞，親阿媽其實喺章俞既外母楊氏，兩人通姦之後生咗佢，然後冒充佢老豆既老婆（章惇既同母異父姊姊）生既。原文係：「章俞者，郇公之族子，早歲不自拘檢。妻之母楊氏，年少而寡，俞與之通，已而有許生子。」

佢最勁既時候做過宋哲宗趙煦既首相（元祐九年做咗尚書左僕射門下侍郎），宋哲宗死咗之後，章惇因為反對端王趙佶繼位，擁護宋哲宗既細佬簡王趙似，佢同欽聖太后向氏講「端王輕佻，不可以君天下」，不過俾太后拒絕咗。端王趙佶做咗皇帝（宋徽宗），最初封章惇做申國公，但係因為章惇喺當初反對立徽宗做皇帝，激嬲咗欽聖太后，無幾奈就俾皇帝炒咗魷魚，先係貶咗做雷州司戶，然後再貶去做舒州團練副使，最後仲要喺公元1106年1月2號（宋徽宗崇寧四年十一月廿五）死喺任上。

## 參考

## 出面網頁
最常見人名一覽

呢篇文主要係講緊**最常見人名**：

## 最常見人名
### 男生名

*梓軒
*宇軒
*子謙
*樂軒
*子朗
*家樂
*俊傑
*卓霖
*子軒
*俊熙
*浩賢
*逸朗
*梓朗
*俊軒
*浩軒
*柏熹
*樂謙
*子樂
*卓軒
*柏熙

### 女生名

*凱晴
*芷晴
*曉晴
*子晴
*凱琳
*曉彤
*紫晴
*嘉怡
*梓晴
*樂瑤
*芷欣
*心怡
*詩雅
*樂晴
*穎彤
*樂怡
*曉嵐
*曉琳
*嘉欣
*穎欣

## 睇埋
*陳大文
*最常見姓氏一覽

## 參考
長生殿

《**長生殿**》係大清早期劇作家洪昇（公元1645年—1704年）喺康熙廿七年（公元1688年）寫好既劇本，佢參考咗唐朝詩人白居易既長詩《長恨歌》、陳鴻既傳奇故事《長恨歌傳》同埋元朝劇作家白樸既雜劇《唐明皇秋夜梧桐雨》（簡稱《梧桐雨》），講嘅係唐玄宗同埋楊玉環（楊貴妃）兩個人既愛情故事。佢喺原來既題材上發揮，演繹咗兩個重要既主題：第一，加入咗當時既社會同埋政治方面既元素；第二，改造同埋充實咗個愛情故事既內容。

《長生殿》全本總共有五十齣，體制宏大，演出壯觀，涉及人物眾多，有唐玄宗同埋楊玉環呢啲皇室貴族、有雷海青、樂師李龜年呢啲唔怕強權既人，亦有安祿山、楊國忠等反面人物，仲有仙界人物。俾清朝順治帝讚佢係「真才子」同埋俾康熙讚佢係「老名士」既尤侗對《長生殿》既評語係：「計其離合姻緣，備極人生哀樂之至」。

## 創作背景
清代初期，好多文人喺佢哋既作品度影射同埋探索明朝滅亡既教訓，吳偉業既《秣陵春》、洪昇既《長生殿》同埋孔尚任既《桃花扇》就係代表作。《長生殿》重點描寫咗唐朝天寶年間皇帝李隆基同埋楊貴妃兩個人過度淫侈既生活，最終俾國家帶嚟咗巨大既災難，導致王朝幾乎覆滅。劇本雖然譴責咗唐玄宗既窮奢極侈，但係同時又表現咗對唐玄宗同埋楊貴妃既愛情既同情 --「借太真外傳譜新詞，情而已」，作品既後半部仲寄託咗對美好愛情既理想，可以睇得出《長生殿》喺前後主題思想方面，雖然有矛盾既地方，但係亦都曲折咁反映咗明末作家對「愛情」同埋「亂世」思想既融合。

## 劇情梗概
個古仔講唐玄宗寵倖佢既貴妃楊玉環，成日顧住同佢一齊玩，將佢既族兄楊國忠封做右相，將佢既三個姐妹都封做夫人。但係後來唐玄宗又去寵倖楊貴妃既妹妹虢國夫人，又私召梅妃，呢啲嘢令到楊貴妃好唔開心。不過最終兩個人都係和好，仲喺七夕嗰夜喺長生殿對住牛郎織女星發誓話佢哋兩個永遠都唔會再分開，呢個古仔就係白居易《長恨歌》裏面講既「七月七日長生殿，夜半無人私語時」。為咗討楊貴妃開心，唐玄宗花費咗大量人力物力，千里迢迢咁喺南方採集新鮮荔枝，送俾楊玉環。

因為唐玄宗成日同楊貴妃玩，唔理政事，又寵信楊國忠同埋安祿山，後嚟安祿山造反，唐玄宗同埋隨行既官員逃離長安。到咗陝西既馬嵬坡，好多官兵都強烈要求處死罪魁禍首楊國忠同埋楊貴妃，唐玄宗迫不得已，叫楊貴妃上吊自盡。

唐玄宗成班人去到蜀既時候，好掛住楊貴妃，於是叫木匠用榛旜檀香雕個楊貴妃像，供奉喺錦水祠，仲對住個雕像係咁喊。

楊貴妃死咗之後，佢既靈魂好後悔，馬嵬坡土地公幫佢同天孫織女求情：「馬嵬坡少一個苦遊魂，蓬萊山多一員舊仙侶」，天孫織女說：「既悔前非，諸愆可釋」。

公元763年（唐代宗廣德元年），郭子儀帶兵平定咗安史之亂，唐玄宗返番去長安之後，成日都諗住楊貴妃，好鬼傷心，於是派咗方士去海外揾蓬萊仙山，最終感動咗天孫織女，令到佢哋兩個喺月宮裏面可以團圓。

## 藝術特點
呢部劇本採用咗五代後周王仁裕寫既筆記小說《開元天寶遺事》既故事大綱，以李楊既愛情做古仔既主線，穿插咗社會同埋政治既演變。一方面，歌頌李楊「精誠不散」既愛情，另一方面，又如實咁反映出李楊愛情所造成既嚴重後果。

喺音律方面，洪升得到咗蘇州音樂家徐靈昭既幫手，令到啲曲好合韻，曲調又柔美，好適合舞台表演用，佢既風格亦同啲人物、場景配合得恰如其分。

好似吳梅講既：「取天寶間遺事，收拾殆盡」，例如楊貴妃飲醉酒之後嗰段用咗《南撲燈蛾》呢首曲「宛然一幅醉楊妃圖」；郭子儀唱用北曲雄渾激昂，所以《長生殿》一開始演出，就立刻好轟動，「一時朱門綺席，酒社歌樓，非此曲不奏，纏頭為之增價」。北京城裡面幾乎家家戶戶都會唱《長生殿》既其中一啲唱段，就好似吳舒鳧講既咁「愛文者喜其詞，知音者賞其律，以是傳聞益遠。蓄家樂者攢筆競寫，轉相教習。優伶能是，升價什佰。他友游西川，數見此演，北邊、南越可知已」，《長生殿》既一啲片段俾各種劇種既劇作家改編，例如梅蘭芳既京劇《貴妃醉酒》。

## 洪晚年
公元1689年（康熙二十八年），洪昇因為喺佟皇后既喪期內，仍然繼續演出《長生殿》，俾康熙革咗職，要佢返鄉下，呢單嘢仲連累咗五十人左右，包括查嗣璉等。公元1704年（康熙四十三年）六月初一，洪昇喺浙江吳興，夜晚飲醉酒，落咗落水，浸死咗，呢啲就係所謂既「可憐一曲長生殿，斷送功名到白頭」。

## 參考文獻

## 延伸閱讀

## 出面網頁

* 王璦玲：〈情緣總歸虛幻——《長生殿》的「情」觀 
* 王璦玲：〈評點、詮釋與接受──論吳儀一之《長生殿》評點 

類:大清
西門慶

**西門慶**，號四泉，係古典小說《水滸傳》同埋《金瓶梅》既角色，佢同時係一個商人、惡霸、暴發戶、官僚，佢貪財、好色、玩權，係一個典型既土豪形象。

## 水滸傳
西門慶喺《水滸傳》裡面，西門慶只係一個配角，主要用嚟襯托、對比武松嚟個角色。西門慶同王婆一齊設計、誘引武大郎既老婆潘金蓮，同佢發生咗性關係，後來俾武松發現咗。潘金蓮又用盡一切既方法，利用所有可以利用既機會，對武松百般引誘，不過因為武松係武大郎既細佬，佢雖然唔係不近女色既人，但係佢同潘金蓮受到倫理束縛，所以唔敢，亦都唔會做出對唔住哥哥既事。後尾西門慶同潘金蓮合謀毒死武大郎，俾武松發現咗，最後西門慶同潘金蓮俾武松殺咗。

## 金瓶梅
喺《金瓶梅》裡面，西門慶係有啲錢又有啲權既人，佢鍾意佢既女人喺同佢發生性關係既時候叫佢做「達達」，又鍾意係女人身上燒香、烙印。

西門慶妻妾成群，佢老婆係吳月娘，二房妾係李嬌兒，三房妾係孟玉樓，四房妾係孫雪娥，五房妾係潘金蓮，六房妾係李瓶兒，七房妾係龐春梅，佢仲有其他偷情對象，總共有二十幾個女人。

西門慶應該幾靚仔下，佢可以納妾得財，而唔係好似其他好色之徒咁納妾傷財，將啲錢揈哂。喺第七回「薛媒婆說娶孟三兒」裡面，西門慶娶咗布商既遺孀孟玉樓做第三房妾侍，「金鐲銀釧不消說，手裡現銀子也有上千兩。好三梭布也有三二百筒」，可見西門慶有能力娶妾侍仲得到好多錢。

喺第十九回，西門慶娶花子虛既遺孀李瓶兒做第六房妾，亦得到唔少錢，李瓶兒既老公花子虛，因為俾兄弟告佢獨吞家財，可以攞出60錠大元寶，總共3000兩，託西門慶去疏通楊提督，可見花子虛同李瓶兒係好有錢既。

## 參考資料

類:金瓶梅人物
最常見姓氏一覽

呢篇文主要係講緊**最常見姓氏**：

## 亞洲
### 中國大陸
中華人民共和國公安部對全國戶籍人口嘅2007年4月統計分析顯示：王係中國大陸第一大姓，有9288.1萬人，占全國人口總數嘅7.25％；第二大姓係李，有9207.4萬人，占全國人口總數嘅7.19％；第三個係姓張，有8750.2萬人，占全國人口總數嘅6.83％。

姓氏人口總數喺2000萬人以上嘅姓有10個，分別係：王、李、張、劉、陳、楊、黃、趙、吳、周。

姓氏人口少過2000萬人多過1000萬人嘅姓氏有12個，分別係：徐、孫、馬、朱、胡、郭、何、高、林、鄭、謝。位列前100名嘅姓氏包括：羅、梁、宋、唐、許、韓、馮、鄧、曹、彭、曾、蕭、田、董、袁、潘、于、蔣、蔡、余、杜、葉、程、蘇、魏、呂、丁、任、沈、姚、盧、姜、崔、鐘、譚、陸、汪、范、金、石、廖、賈、夏、韋、付、方、白、鄒、孟、熊、秦、邱、江、尹、薛、閆、段、雷、侯、龍、史、陶、黎、賀、顧、毛、郝、龔、邵、萬、錢、嚴、覃、武、戴、莫、孔、向、湯。

以上100個姓氏總人口占全國人口嘅84.77％。

### 臺灣
根據中華民國內政部2016年6月30號戶籍姓名登記資料統計，姓氏總數有1,503個。其中前10大姓人口數占總人口數52.77%，前100大姓人口數占總人口數96.56%。除宜蘭縣同雲林縣第一大姓林，其他縣市以陳作為第一大姓，全臺灣嘅有錢人排名前十名多數姓蔡。
# 陳（11.14%）
# 林（8.31%）
# 黃（6.05%）
# 張（5.27%）
# 李（5.13%）
# 王（4.11%）
# 吳（4.04%）
# 劉（3.16%）
# 蔡（2.91%）
# 楊（2.66%）
# 許（2.33%）
# 鄭（1.88%）
# 謝（1.76%）
# 洪（1.50%）
# 郭（1.49%）
# 邱（1.46%）
# 曾（1.44%）
# 廖（1.34%）
# 賴（1.32%）
# 徐（1.26%）

### 日本
日本最常見姓氏前20名：

### 韓國
韓國常見姓氏前20名（2000年）：

依照本貫排列，前10名如下：

### 越南
越南最常見姓氏15名：

*前10名姓氏包括咗80%以上嘅越南人口。

## 睇埋
*最常見人名一覽

## 參考
2024年歐洲國家盃C組

**[[2024年歐洲國家盃]]C組**會係2024年6月16號至25號期間舉行。小組前兩名球隊聯同四隊成績最佳嘅第三名球隊會晉級淘汰賽。

## 球隊資料

## 積分榜

## 賽事

----

----

----

----

----


## 參考
中文姓氏

**中文姓氏**係漢族同埋周邊民族嘅姓，包括一個漢字嘅單姓或者係兩個同多個漢字嘅複姓）。漢族傳統嘅姓名系統中包括姓、氏、名、字、號等。

基本上，雙姓係兩姓合為一姓（唔同於複姓），好似張簡、范姜咁樣，類似情況包括冠夫姓（譬如陳馮富珍、葉劉淑儀、林鄭月娥、李徐子淇）。不過依家社會講求男女平等，其實呢種習俗已經好少見。

## 睇埋
*人名
*百家姓
溫雅妍

**溫雅妍**（，），喺香港出世，香港模特兒，八模兵團之一。1995年喺玫瑰崗學校小學部畢業，去澳洲升學前曾就讀跑馬地聖保祿中學。

## 電視節目

* 2007年 香港電台 《過渡青春》飾 Crystal
* 2008年 香港電台 《健康大道》
* 2009年  亞洲電視 《馬上全接觸》
* 2009年 電視廣播有限公司《美女廚房 (第二輯)》
* 2010年  香港電台 《反斗英語》第一集 【o靚模天后】飾 Cat

## 寫真集

* 2009年《Girls Look Book》

## 參考資料

* 青雲路 : 打破花瓶宿命　索Model齊轉型

## 外部連結

* 溫雅妍blog
撇號

（ ’；）係一個西方嘅標點符號，呈右上或左上角一個逗號，主要用嚟標記有字母喺個字入面省略咗，但係亦都可以用為單引號同隔音號。喺英文更加有標記屬格嘅用途。
## 用法

### 縮寫
撇號喺某啲西方語言入面最常見嘅用途大概就係用嚟寫縮寫詞，表示有字母或者有音喺撇號嘅位置省略咗。以英文為例，「not」可以縮短為「n't」（省略咗 -o-）、「would」可以縮短為「'd」（省略咗 woul-）、「have」可以縮短為「've」（省略咗 ha-）等。例如：

* 全寫：I would have loved to join you, but I could not; I had work this weekend.
* 縮寫：I would've loved to join you, but I couldn't; I had work this weekend.

英文亦都有好多非正式口語嘅縮寫用撇號標明，例如「'cause」（because）、「'n'」（and）、「'em」（them）等。

有啲英文口音仲會有雙重縮寫，例如「shouldn't've」、「couldn't've」、「wouldn't've」等，但係書寫通常淨係會寫「shouldn't have」、「couldn't have」同「wouldn't have」。

用撇號嚟縮寫喺法文亦非常之常見。法文通常有兩個元音並排就會縮寫，例如「我有」會縮短成「j'ai」而唔係「je ai」。同英文唔同嘅係，法文嘅縮寫係強制性嘅，所以「j'ai」係唯一一個正確嘅寫法，「je ai」係唔正確嘅。

雖然「你係」喺法文嘅正式寫法係冇縮寫嘅「tu es」，但係「t'es」喺民間亦都非常普遍。

### 屬格
撇號喺英文仲有一個標記屬格（）嘅用途，喺名詞嘅尾端加「's」，例如「the dog's tail」、「John's house」。如果名詞嘅尾端已經有個「s」嘅話，就淨係加個撇號（「Charles' bike」、「Agnes' cat」），讀「es」。

呢種用法技術上本係表示有嘢省略咗，但係因為語言變化，本來嘅本字已經唔存在。

### 隔音號
喺好多羅馬化系統入面，撇號有一個隔音嘅用途。譬如喺官話拼音入面，「西安」會寫成「Xi'an」，因為如果寫成「Xian」嘅話會同「先」字混淆。臺北捷運嘅站名並唔用隔音號，所以唭哩岸站（Qīlǐ'àn）如果齋讀英文名嘅話有機會讀成「祁連」（Qílián）。

日文嘅黑本式羅馬字（）嘅「ん」喺元音同「や」、「ゆ」、「よ」之前會有一個隔音號，例如「Kan'onji-shi」（観音寺市；觀音寺市）。

雖然耶魯粵語拼音冇指定用隔音號，但係可以跟官話拼音嘅規則，避免「將軍澳」（Jēunggwān'ou）同「將『瓜怒』」、「恆安」（Hàhng'ōn）同「痕乾」混淆。不過粵語比官話仲多三個特別例子，咁就係「gw」、「kw」同「ng」字頭，所以「宋王臺」（Sung'wòhngtòih）、「白雲」（Baahk'wàhn）同「沙鵝」（sā'ngòh）都要隔音號。值得注意嘅係，「yu」喺耶魯拼音入面係元音，所以跟輔音嗰陣要隔音號，但係「ya」、「ye」、「yi」就唔使（例：「Jāk'yùhchūng」（鰂魚涌）、「Gūng'yùhnchìhn」（公園前））。

## 相似符號
撇號亦有好多相似但係唔同嘅符號。例如：

* 「′」角分符（prime），經常用喺數學、科學、同音樂。
* 「ˈ」重音符，用喺國際音標（IPA）嚟標記輕重讀（stress）。
* 「ʼ」噴音符，用喺國際音標嚟標記噴音（ejective consonants）。
* 「ʻ」ʻOkina，喺夏威夷文、薩摩亞文等嘅波利尼西亞語言嘅一個字母，標記住聲門塞音 [ʔ]。

## 註
話本小說

「**話本**」既意思係「說話」既底本，係宋朝開始流行既娛樂模式，用依家既話講，就係「說書」。演繹「話本」既時候，說書人用講同埋唱既方法，將故事呈現喺觀眾面前。而講唱內容既底本，就係「話本」。

話本亦都可以好似書咁俾人睇，就好似依家既小說咁。魯迅亦曾經講過：宋人說話既影響好大，宋朝之後既小說，好多都係基於話本小說寫既。明朝之後，文人學宋朝同埋元朝既話本，寫成專門俾讀者睇，而唔係聽既閱讀版既「話本」，呢啲話本叫做「**擬話本**」。魯迅喺《 中國小說史略中國小說史略 》裏面，用咗「**擬話本小說**」呢個名，後來「**擬話本小說**」、「**話本小說**」呢個叫法就俾後人普遍咁用。

呢啲「擬話本」多數係反映一般居民既生活，表現普羅大眾既價值觀、審美標準同埋生活情趣。擬話本既體裁同話本相似，都係頭尾都有一首詩，中間亦都會用詩詞去點綴，而用字會用好多俚語同埋俗語。

宋元期間「擬話本」既代表作有《大唐三藏取經詩話》同埋《大宋宣和遺事》。

去到明朝，馮夢龍既《喻世明言》、《警世通言》同埋《醒世恆言》（呢三套書又叫做《三言》，每本40篇，總共120篇），同埋凌濛初既《初刻拍案驚奇》同埋《二刻拍案驚奇》（呢兩套書又叫做《二拍》）都好有代表性。
額外糖

**額外**包括加落食物同飲品嗰度嘅單醣同雙醣，以及蜜糖同果汁入邊自然存在嘅糖。

## 睇埋
*體重管理

## 引述
雙姓

**雙姓**即係兩個漢字嘅姓合成一個姓，世代相傳，出自元明。

香港藝人鍾鎮濤個太太范姜素貞就係一個例子。

## 參考
*
大唐三藏取經詩話

《**大唐三藏取經詩話**》，又叫做《**大唐三藏法師取經記**》係明朝嘅話本，邊個係作者已經唔清楚，大多數人都認為佢係宋朝寫嘅，不過魯迅認為作者可能係元朝人。全部話本有三卷十七段，係講一隻馬騮精行者幫唐三藏（唐玄奘）取經嘅古仔，呢套話本無豬八戒呢個角色，但係就沙僧嘅原型，叫做深沙神，係明朝小說《西遊記》嘅主要故事來源。喺呢套話本之前，描寫唐僧取經嘅故事，唐僧都係做主角，而呢套話本就用馬騮精猴行者（孫悟空嘅原型）做主角。

不過，《**大唐三藏取經詩話**》呢套話本喺中國原本已經失傳，喺好近期先至喺日本重新俾人發現，傳返中國。
宣和書譜

《**宣和書譜**》係公元1120年（北宋宣和二年）年中，由宋徽宗叫佢既內臣編纂既歷代書法作品評匯編，全書總共有二十卷，收錄咗宋徽宗宣和時期，御府內收藏既名家書法墨寶、真跡。

根據《四庫全書總目提要》子部八所既記載：「記宋徽宗時內府所藏諸帖，蓋與《宣和畫譜》同時作也。首列帝王諸書為一卷，次列篆隸為一卷，次列正書四卷，次列行書六卷，次列草書七卷，末列分書一卷，而制誥附焉。」收錄咗從漢朝至宋朝既一百九十七位名家既一千三百四十幾幅作品。每種書體前面都寫明作品既源流、脈絡，作者生平簡介同埋遺聞軼事；呢啲細節，敘述詳盡，體例完整，內容精細，對後人書法美術研究，供應好多有用既史料，同埋有極高既價值。

宣和書譜無明確咁去記載係邊個人編撰既，估計編撰既人有二種講法：第一，話係宋蔡京、蔡卞等人；另一個講法就係元吳文貴。但係套書裏面大讚王安石、蔡京呢啲人，所以最合理既估計係套書應該係徽宗新黨當政期間寫既。

宣和書譜喺宋朝並未出版，喺元朝初期，江南既民間有抄本流傳。公元1303年（元朝大德六年）延陵吳文貴根據眾多版本匯編同埋佢既老友校對之後出版咗。明嘉靖楊升庵亦都有新版本、《津逮秘書》本、《學津討原》本、《四庫全書》本等。
冇你

**「冇你」**（）係烏克蘭總統禾羅迪美·澤連斯基喺2022年9月11號響Facebook同Telegram寫嘅演講。

## 背景
響2022年9月初，烏克蘭成功喺哈爾科夫州反攻俄軍。為咗報仇，俄軍響9月11號非法用3M-54巡航導彈導彈炸咗哈爾科夫TEC-5發電廠，搞到哈爾科夫、第聶伯羅、蘇梅同波爾塔瓦州停電。所以澤連斯基就寫咗依個演講回應。

## 演講稿
演講原文：粵語翻譯：

## 註


## 參考
王菲 (搞清楚)

**王菲**係一個響北京出世嘅香港女歌手、詞曲作家同演員，仲可以係：
*王菲 (香港小姐)
*《王菲 (1997年專輯)》
*《王菲 (2001年專輯)》
2024年歐洲國家盃D組

**[[2024年歐洲國家盃]]D組**會係2024年6月16號至25號期間舉行。小組前兩名球隊聯同四隊成績最佳嘅第三名球隊會晉級淘汰賽。

## 球隊資料

## 積分榜

## 賽事

----

----

----

----

----


## 參考
朱麗蒨

**朱麗蒨**（，，原名**朱麗卿**，坊間長期寫成**朱麗倩‎**）係馬來西亞華裔女藝人，2008年做咗香港藝人劉德華嘅老婆。
宣和畫譜

《**宣和畫譜**》係北宋既時候，公元1119 至1125年間（宣和年間），宋徽宗下令編撰既宮廷藏畫既記錄。宋朝喺建國初年就好重視古書、古畫既採集同埋收藏既工作。宋徽宗既時候，內府收藏既書畫數量日益增加，內容豐富，所以就將宮廷所有收藏既歷代著名畫家編成目錄，叫做《宣和畫譜》，總共有20卷，用做日後查考。套書係喺公元1120年（宣和庚子）完成，總共收集咗由魏晉去到北宋既231個畫家既作品，總共6,396件。佢哋將啲畫，依照種類，分成道釋、人物、宮室、番族、龍魚、山水、畜獸、花鳥、墨竹、蔬果總共10門，每門仲有一篇短文，介紹嗰門畫既起源、發展、代表人物等，然後依年代先後排列畫家既小傳同埋佢哋既作品。，不過有人提出，呢套書既內容有啲自相矛盾既地方。其中卷十二〈山水門〉第三仲提及日本國畫，張醜既《清河書畫舫》卷三咁講：「宣和書畫二譜，自是當時大帳簿，鋪敘雖工，其於品題鑑定，則未也」。另外，《宣和畫譜》並無收錄《清明上河圖》同埋《千里江山圖》、《江山秋色圖》等出名既畫作。

《宣和畫譜》雖然屬於著錄性質既書，但係從佢對每門畫既介紹，同埋對每個畫家既評論、小傳既資料嚟睇，可以話已經大大超出咗著錄既範圍，甚至可以話有繪畫史論既性質。從呢個角度睇，《宣和畫譜》可以話既係宋代宮廷所收集、收藏既畫作既記錄，又係一部傳記體既繪畫通史。呢套書既藝術觀點同埋對畫家既評論，相當詳情、精確同埋有用。呢套書對收錄既作品既要求係「以不彷前人，而物之情態形色俱若自然，筆韻高簡為工」，而且強調作品既立意同埋格調。

## 刊本演流
《宣和畫譜》出版既年代大約係宋高宗期間，《宣和畫譜》有一套姐妹作《宣和書譜》，可惜兩宋期間，好少人提過呢兩套書，佢哋既最早版本亦都已經失傳咗。公元1302年（元朝大德六年）吳文貴既杭州刊本係第二次翻印版本，公元1540年（明朝嘉靖十九年）楊慎第三次翻印咗佢哋，清朝既張海鵬就將佢哋收錄咗喺《學津討原》。

## 參考
永井建子

**永井建子** （日文片假名：ながい けんし* <sup>Nagai Kenshi</sup> *，（慶應元年九月初八昭和15年））係大日本帝國軍人同作曲家。陸軍軍樂隊第六代隊長。

喺廣島縣佐伯郡石内村(今廣島縣佐伯區五日市町)。 他曾經嘅1895年參加過威海衞戰爭，曾創作《元寇》、《雪之進軍》、《步兵的本領》等出名嘅日本軍歌。

永井建子嘅明治42年（1909年）擔任日本一等陸軍首席。除咗軍歌之外，佢仲作咗好多歌劇、歌曲、校歌。 

1865年，喺經營寺子屋出生，係永井日太郎嘅仔。

1878年，擔任陸軍軍樂隊初級軍樂師。

1880年，佢以優異成績畢業，分到陸軍樂隊。

1886年，同寺西良結婚。

1891年，擔任軍樂部副主任。

1894年，以第二軍司令部附屬軍樂隊隊員參加甲午戰爭。

1895年，參加威海衞作戰，佢根據軍事經驗作咗《雪之進軍》。

1901年， 任命為陸軍軍樂學校學生隊長

1903年，佢去咗法國留學，擔任音樂助理總監。1904年返到日本後，擔任陸軍戶山學校軍樂團音樂總監。

1905年，嘅日比谷公園音樂廳指揮咗第一場嘅音樂會。

1909年，擔任一等陸軍音樂首席。(喺軍樂隊少校職位設立之前，一等陸軍音樂首席一直係軍樂隊中嘅最高軍階。) 

1910年，為咗參加日英博覽會，率領部下35人去咗倫敦。世博會主席亞瑟王子向永井頒發咗優秀獎，同埋授予永井紀念銀指揮杖。12月永井回國。

1911年， 亞瑟王子在日英展上表彰佢在音樂方面嘅成就，贈送了一塊銀牌。

1915年，佢被調任預備役。之後，一直連任做廣帝國戲院西樂部主任等職務。

1923年，關東大地震後返咗廣島，定居嘅廣島市古田町古江（即係而家嘅西區古江）。

1940年去世，享年74歲。

## 榮譽

*  勲五等双光旭日章

## 主要作品

* 山櫻進行曲
* 第一軍凱旋之歌
* 元寇
* 道路係六百八十里
* 雪之進軍
* 小楠公
* 黑龙江嘅流血
* 步兵嘅本領
* 廣島市歌（第二代）
* 崇德高中校歌
* 拓殖大學校歌
* 早稻田商業學院校歌
* 大谷大學校歌
* 古田小學校歌

## 紀念
喺臼山八幡神社，刻有永井建子紀念碑同埋出生地紀念碑。

## 參考資料
宣和博古錄

《**宣和博古錄**》，或者叫《**宣和博古圖**》、《**宣和博古圖錄**》或者《**博古圖**》係喺公元1107年（宋徽宗大觀元年），宋徽宗下令王黼編寫既金石學（又叫銘刻學，英文：Epigraphy）書，全書有三十卷。呢套書去到公元1123年先至寫好，佢記錄咗宋朝皇室喺宣和殿收藏既從商朝去到唐朝既839件青銅器既資料。

## 內容
《宣和博古錄》記錄既都係宋朝皇室收藏既青銅器既精華。內容分成鼎、尊、罍、彝、舟、卣、瓶、壺、爵、觶、敦、簋、簠、鬲、鍑及盤、匜、鍾、磬、錞於、雜器、鏡、鑑，總共有二十類，每類既器物都按照年代編排，件件都係宋朝可以收集、收藏既青銅器精品，包括一啲出名既重器。每類器物都有簡介，每件器物亦都有摹繪出嚟既圖、銘文既拓本同埋釋文，亦都記錄咗器物既尺寸、重量同埋容量。有啲仲講埋出土地點、顏色同埋收藏家既姓名。套書對器名、銘文亦都有詳盡既説明同埋考證。

## 版本
《宣和博古錄》有幾個流傳既版本，例如公元1528年（明朝嘉靖七年）蔣暘翻刻既元至大重修本，公元1752年（清朝乾隆十七年）黃晟既《亦政堂重修宣和博古圖》等。
強調 (排版)

排版上講嘅**強調**（；）係指緊用某啲方法嚟改變某段字嘅字體，用意在於想「強調」段字。

## 睇埋
*HTML
*輕重讀
換行

**換行**（；）係一種控制字元，用嚟表示「呢行完咗，要開新行」。

## 睇埋
*確認掣
代糖

**代糖**（），又有叫**甜味劑**或者**糖替代品**，係一大類嘅食物添加劑，顧名思義係用嚟加落食物度令啲食物有甜味嘅，

## 睇埋
*甜味
聖誕蛋糕

**聖誕蛋糕**（）顧名思義係指整嚟喺聖誕嗰陣食嘅蛋糕。呢啲蛋糕往往會有啲裝飾嚟提升節日氣氛，例如係用糖霜造嘅聖誕老人呀噉。
G 蛋白偶聯受體

** 蛋白偶聯受體**（）係一類嘅受容體。好多 G 蛋白偶聯受體都會幫手探測啲食物嘅味道。
甜蜜素

**甜蜜素**（；）係一種人造嘅甜味劑，設蔗醣嘅甜度做 1.00 嘅話，甜蜜素嘅甜度估計最少有 26-30 咁高。
胍

**胍**（；）係一系列嘅化合物，設蔗醣嘅甜度做 1.00 嘅話，胍嘅甜度估計閒閒哋過 200,000 咁高。
香港文學

**香港文學**（）顧名思義就係指香港出嘅文學，出名嘅作家有倪匡同金庸呀噉。

廿世紀起嘅香港文學通常都係用語體中文（而非粵文）寫嘅，亦有一小部份係用英文寫。廿一世紀初有興起粵文寫嘅文學。

## 睇埋
*粵文
*粵謳
*南音

## 註釋

## 參考
骾親

**骾親**，或者寫做**啃親**、**噎親**，係指嘢食（或者嘢食附帶嘅骨頭）阻塞位呼吸道影響呼吸，如果解決唔到就會窒息而死，亦即係**骾死**。
沖涼巾

**沖涼巾**，又叫**浴巾**，係毛巾一種，專門用嚟沖涼後抹身用，體積比一般毛巾大，可以包住成個身。
## 睇埋
*沖涼袍
沖涼袍

**沖涼袍**，又叫**浴袍**，係袍嘅一種，專門用嚟沖涼後着著，而件袍嘅物料同毛巾相似。
## 睇埋
*沖涼巾
沙灘巾

**沙灘巾**，係毛巾一種，專門用嚟喺沙灘鋪喺地面畀人坐上去，通常色水都比較鮮豔。
此時此刻

《**此時此刻**》（）係臺灣一套單元網絡劇，由王淨、吳慷仁、林心如、賈靜雯、曾敬驊、徐熙娣、宋芸樺、郭雪芙、林柏宏、林熙蕾、劉品言、張軒睿、劉俊謙、修杰楷、朱軒洋、黃路梓茵、章廣辰、謝欣穎、楊銘威、林哲熹領銜主演，連奕琦執導。套劇喺2023年11月10號喺Netflix上架。
嬉笑集

《**嬉笑集**》（）係一本粵語詩集，紀錄咗清末廣東詩人廖恩嘅一啲作品。廖恩燾係廿世紀初嘅一位外交官，得閒嗰陣鍾意寫詩。佢精通粵語，時不時都會寫口語化嘅粵語詩嚟自娛，《嬉笑集》收錄嘅，就係廖恩燾寫嘅呢啲粵語詩作。

## 作者

廖恩燾（1864 年 - 1954 年），字**鳳書、鳳舒**，號**雪崖、懺**等，廣東惠陽出身，係廿世紀初嘅一位外交官兼詞人。佢九歲嗰陣跟屋企人搬咗去舊金山用英文讀書，後嚟返中國搵到機會做外交官，去過古巴、韓國同日本等地做過領事等嘅工作。佢打後喺 1946 年移居香港，同文人名流交遊，一路去到成九十歲先至病死。

## 詩作
《嬉笑集》收錄咗過百首詩咁多，啲詩冚唪唥都係七言詩，大半都係用粵語白話文寫嘅。《嬉笑集》嘅詩喺題材上好多樣化，涵蓋咗史事—尤其係《漢書》有記載嘅史事、粵港澳嘅民間風情以至「隨口噏」等嘅題材。以下係《嬉笑集》嘅其中一啲詩作：

《木蘭從軍》頭嗰兩行—
亞蘭生得咁風騷，心口誰知有執毛。
老豆當兵偏要替，姑娘擒賊至慌箍。

《秦始皇》其中兩行—
六國吞埋擸吓鬚，安心就咁著龍袍。
收齊爛鐵燒銅像，堆起新書透火爐。

《莫愁湖泛舟》其中兩行—
趁潮來探莫愁家，潮氣千年冇的差。
暈到船頭拋大浪，靚成艇尾擺鮮花。

## 評價
《嬉笑集》初出嗰陣，已經受到一定嘅好評。當時正值廿世紀初，中國各地開始掀起白話文運動，提倡要「言文一體、我手寫我口」，用口語化嘅文字嚟取代文言文，而語體中文（基於標準官話嘅口語）就係喺呢個時候成形嘅。喺呢股風潮下，《嬉笑集》受到唔少正面評價，例如廣西出身嘅香港作家梁羽生據講就係噉樣嚟評論《嬉笑集》嘅：

廖鳳舒嘅廣東話詩，不論詠史、紀事，往往啟人深思。其中描畫舊社會諸般令人可笑又可恨嘅事物，都係兼具『藝術性』同『社會性』嘅佳作，喺《嬉笑集》當中睇得清清楚楚。

## 註釋

## 引咗

## 睇埋
*粵文
*粵詩
*三及第
*GitHub 上面嘅粵語/廣東話參考資料，有收錄《嬉笑集》。
*GitHub 上面嘅《嬉笑集》校正電子版
* CantoWords 粵語資源，當中有提到《嬉笑集》。
確認掣

**確認掣**（）係電腦鍵盤上面嘅一個掣，主要有兩個用途：包括確認指令，同埋打文件嗰陣換行。